text: Uutiset: Arkisto 2012 29.02.2012 Suomalaisesta telakkateollisuudesta saattaa tulevaisuudessa tulla ekologisten kaupunkien asiantuntija. 09.03.2012 Taiteiden ja suunnittelun korkeakoulu järjestää Helsingissä 28.─30. maaliskuuta kansainvälisen valokuvatutkimuskonferenssin, joka tuo Suomeen yli 130 valokuvatutkijaa eri puolilta maailmaa. “Toi mäki olis niinku linnavuori” − maisema ihmismielen leikkikenttänä ja teatteriesityksen lavasteena 14.05.2012 Aalto-yliopiston taiteen laitokselta tohtoriksi väittelevä MA Liina Unt selvittää tutkimuksessaan, millaiseksi muodostuu kuvitteellisen ja toden suhde, kun muokkaamatonta maisemaa käytetään sellaisenaan näytelmäesityksen lavasteena. 14.08.2012 Yritykset ja palvelujen tuottajat haluavat yhä useammin ottaa ammattisuunnittelijoiden ohella myös käyttäjät mukaan tuotteiden ja palvelujen suunnitteluun. Yhteisessä ideoinnissa hyödynnetään pelien kaltaisia menetelmiä. 28.08.2012 Lasten ottamia valokuvia ei yleensä pidetä suunniteltuina vaan sattuman tuloksina ja siten usein myös epäonnistuneina kuvina. Filosofian maisteri Päivi Setälä osoittaa Aalto-yliopiston taiteiden ja suunnittelun korkeakoulussa tarkastettavassa väitöskirjassaan, että myös lapset suunnittelevat valokuviensa ilmaisua. 06.09.2012 Avaruus ja sen valloittajat nousivat toisen maailmansodan jälkeen Neuvostoliitossa modernin elämän ja tulevaisuuden symboleiksi. 25.09.2012 Miten vanhuus näyttäytyy taiteessa? Entä taide vanhuudessa? Taidekasvattaja Tiina Pusa tutkii Aalto-yliopiston taiteiden ja suunnittelun korkeakoulussa tarkastettavassa väitöskirjassaan taiteen ja vanhuuden välisiä merkityssuhteita taideteosten ja haastatteluaineistojen läpi. 15.10.2012 Käsitys siitä, ettei suomalaista kirjainmuotoilua ole ollutkaan ennen digitaalista aikaa, elää yhä vahvana. Vanhasta suomalaisesta kirjainmuotoilusta tiedetään yleensä vain Kalevala-kirjake. Aalto-yliopiston taiteiden ja suunnittelun korkeakoulussa 26.10. tarkastettava väitöstutkimus osoittaa, että suomalaisella kirjainmuotoilulla on historiansa jo ennen 2000-lukua. 28.11.2012 Taiteilija ja yleisö jäävät usein vaille tietoa siitä, mitä katsojat ajattelevat näyttelyssä esillä olevista teoksista. Kysymys siitä millaisia merkityksiä teoksille annetaan, on erityisen tärkeä silloin, kun teokset käsittelevät väkivaltaa tai muita yhteiskunnallisia aiheita. 29.11.2012 Modernissa muotoilun tutkimuksessa kehitetään aktiivisesti innovatiivisia suunnittelumenetelmiä, joissa pyritään ymmärtämään ja hyödyntämään ihmisten subjektiivisia kokemuksia, luovuutta ja kulttuurisia arvoja. Suunnittelijat kuitenkin tulkitsevat ja soveltavat näitä innovatiivisia suunnittelumenetelmiä virheellisesti, tieteellisesti järkeistäen. 11.12.2012 Yuri Na tutkii väitöksessään taidekäsityötä, joka on 2000-luvun mittaan noussut arvoonsa niin harrasteena kuin ammattimaisena taiteena. Innostus ei myöskään näytä laantuvan, vaan pikemminkin löytävän yhä uusia muotoja: taidekäsityöstä kiinnostuneet kautta maailman ovat muodostaneet globaalin verkoston, jonka kautta he jakavat tietoa ja myyvät tuotteitaan. 12.12.2012 Juha Järvisen väitöstutkimus tarkastelee DDR:läistä muotoilukulttuuria ja sen tuottamia tuloksia. Itäsaksalainen muotoilu pohjautui marxilais-leniniläiseen näkemykseen tavaroiden käyttöarvosta. Tavara oli sitä onnistuneempi, mitä paremmin ja kauemmin se palveli käyttäjäänsä. Pinnallinen koristelu oli toisarvoista. Nämä periaatteet kristallisoituvat erinomaisesti itäsaksalaisen Wartburg 353 -automallin muotoilussa, jota Järvinen väitöksessään erityisesti tutkii.


source: fineweb

text: Tilaa AfterDawnin viikoittainen uutiskirje. Consumer Electronics Control CEC on lyhenne sanoista Consumer Electronics Control. Se on osa HDMI-standardia ja on tarkoitettu helpottamaan HDMI:tä tukevien laitteiden käyttöä ja tehostamaan laitteiden välistä kommunikointia. HDMI-laitteiden ei ole pakko hyödyntää CEC-kanavaa, mutta johdotus sitä varten vaaditaan kaikilta laitteilta ja CEC:iä hyödyntävien laitteiden tulee olla HDMI-yhteensopivia. Kuluttajan kannalta keskeisintä on, että CEC-ohjausta tukevia laitteita voi periaatteessa ohjata yhdellä kaukosäätimellä. CEC-laitteet voivat myös lähettää ja vastaanottaa käskyjä toisiltaan, mikä yksinkertaistaa kuluttajalle laitteiston käyttöä. Laitteet voivat esimerkiksi lähettää käynnistys- ja sammutuskäskyjä, valita käytettävät HDMI-liittimet tai vaikkapa asettaa oikean näyttö- ja äänitilan. Esimerkiksi elokuvan asettaminen Blu-ray-soittimen kelkkaan voi käskeä vahvistinta valitsemaan äänilähteeksi Blu-ray-soittimen. Samoin soitin voi ohjata television käynnistämään virtansa, valitsemaan oikean kuvanlähteen ja kertoa elokuvan natiiviresoluution. CEC hyödyntää AV Link -protokollaa. Se on ollut osana HDMI-määritystä jo standardin versiosta 1.0 alkaen, mutta sitä on päivitetty versioiden 1.2a että 1.3a yhteydessä. Käytännössä CEC on yleistynyt vasta HDMI-version 1.3 myötä. Eri valmistajat ovat ottaneet laitteissaan CEC:n käyttöön eri nimillä. Samsung käyttää nimitystä Anynet, Sharp nimeä Aquos Link, Sony BRAVIA Theatre Sync, Toshiba Regza Link, Onkyo RIHD, LG Simplink, Panasonic/JVC nimitystä Viera Link / EZ-Sync ja Pioneer nimitystä KURO Link. Eri sovellusten välisestä yhteensopivuudesta ei ole varmuutta. HDMI:stä on yleisemmin tietoa HDMI-oppaassamme.


text: Spurdo Spärde - Hakusana "spurdo" ohjaa tänne. Jos etsit Aligersantti Spurdoa, katso artikkeli Aligersantti Spurdo. Jos etsit tietoa Ylilaudan entisestä alalaudasta tai alakategoriasta, katso artikkeli /spurdo/. Spurdo spärde lukuisine variaatioineen on keskeinen meemi suomalaisessa lautakulttuurissa. Spurdoilulla tarkoitetaan jonneilua, jossa laudalle postataan erilaisia typeriä ja vääristyneitä versioita 4chanilta tunnetusta Pedobear-meemistä. Sisällysluettelo Pedobear Pedobear sai alkunsa japanilaisilla kuvafoorumeilla levinneistä Kumā-nallen kuvista. Myöhemmin nalleen alettiin liittää mm. 4chanin toimesta pedofiilisiä teemoja, ja ennen pitkää Kumān oli tyydyttävä kohtaloonsa lapsia lempivänä karhuna. Pedobeariin liittyi paljon moraalipaniikkia ennen kuin se levisi täysin normaalihomojenkin tietoisuuteen, sillä söpön nallehahmon taustoja tuntemattomat päästivät sen seulastaan läpi mm. Seppälä-vaatekaupan kilpailuun. Vastaavasti nämä tapaukset vain lisäsivät Pedobearin suosiota Kuvalaudalla. Spurdon varhaishistoria Kuvalaudalla Spurdon juuret suomalaisessa lautakulttuurissa juontavat loka-marraskuuhun 2008 Kuvalaudalle, kun Jonneweb aloitti virallisesti yhteistyön Kuvalaudan kanssa mainostaen Kuvalautaa samalla foorumiksi, missä postataan karhuja. Pedobearista tuli nopeasti jonneuden symboli, ja siitä hitaasti kehittyen pedobear muuttui jonneiluksi vuonna 2009, lopulta saavuttaen Spudro Spärde -olemuksensa. Myöhemmin samana vuonna kuuluisa Itsenäisyyspäivän virallinen pörä pörö-lanka merkitsi spurdoilun lopullista eriytymistä kieliopin kahleista vapaaksi jonneilevan itseilmaisun muodoksi. Spurdoilun kieliopin ollaan epäilty saavan vaikutteita viron kielestä tai toisinpäin. Kuvalaudan modet jaksoivat muutaman kuukauden lätkiä bannia spurdoilusta (SPÖRDÖ BÄNBÖÖÖÖÖÖÖÖR!!!!!!!!1111 X----D), kunnes huomasivat ettei /b/ ollut enää entisensä eikä muutoksen vastustaminen tuottanut suurtakaan tulosta. On vaikeaa sanoa, kehittyikö spurdoilu kun suomalainen jonneilu kohtasi kansainvälisen Pedobear-meemin, vaiko kehittyikö jonneilu spurdoilun kehittymisen myötä. Joka tapauksessa tämä suomalaisen lautakulttuurin perustaa määrittänyt ilmiö sai alkunsa Jonnewebin aloitettua yhteistyönsä Kuvalaudan kanssa. Spurdon uusi suosio Ylilaudalla Heinäkuun alussa 2011 spurdokin tuntui olevan jo ikivanha ja kulunut meemi, joka tulisi pian liittymään kulahtaneiden meemien luetteloon kahen kilon siian ja vesurin joukkoon. Näin ei kuitenkaan käynyt. Jostain kumman syystä muuan nyymi oli kaivanut esiin Krautchanilla hyvin yleisestä Feels good, man -piirroksesta tehdyn spurdoversion ja piirtänyt sille paint-tyyliä noudattaen maastopukuisen vartalon. 17.7.2011 tämä yhdistelmä aloitti Ylilaudan /epic/iin myöhemmin päätyneen Aligersantti Spurdo -langan, jossa inttihuumori kohtasi uuden yksinkertaisen mutta monipuolisen ilmaisumuodon: alkuperäistä spurdosisältöä pystyi tuottamaan muokkaamalla spurdotemplatekuvaa villisti tai olemalla muokkaamatta, pelkällä vitsien vaihtamisella. Aligersantti Spurdoa pidettiin pitkästä aikaa onnistuneena uutena meeminä ja muutaman päivän kuluttua 29.7.2011 syntyi kouluhuumoria kierrättävä Luokanvalvoja Spärde. Tätä ja muita Aligersantti Spurdo -mukaelmia pidettiin aluksi pelkkinä Aligersantti Spurdon spin-offeina, mutta jo muutaman kuukauden kuluttua kävi selväksi, että ne olivat määritelleet uudestaan koko Spurdo Spärde -meemin. Spurdon pakotus maailmanmaineeseen Oli miten oli, Ylilauta tulvi hiljalleen täyteen erilaisia Aligersantti spurdon spin-offeja joita tietenkin pakotettiin Krautchaniinkin - tuo pakotus oli pitkä ja raskas prosessi, yksi suomalaisen lautahistorian mittavimpia "raideja". Aluksi Krautchanilla suhtauduttiin spurdoon äärimmäisen vihamielisesti ja sen postaajille jaettiin kuukauden mittaisia (range)bännejä. Pakottajat hakivat näkyvyyttä massiivisilla spurdoraidlangoilla, joihin kymmenet elleivät sadat ylilautalaisnyymit postasivat spurdoa ennenkuin heidät melkein samantien bännittiin. Monesti tuntui melkein koko Suomen olevan rangebännätty Krautchanilla spurdoraidien takia. Suomalaiset kuitenkin keräsivät sympatiapisteitä silmittömän ja epäreilun oloisen bännäämisen takia, ja pikku hiljaa Krautchanin suhtautuminen spurdoon lieveni. Spurdon postauskielto kumottiin ja monet ulkomaalaisetkin ryhtyivät laatimaan omia versioitaan spurdosta. Huomattava vaikutus oli Northpolelta syksyllä 2011 alkunsa saaneella ns. ensimmäisellä lautamaailmansodalla, jossa suomalaiset ja brasilialaiset laudat taistelivat venäläisiä lautoja vastaan raidein ja DDoSsauksin. Massiivisten raidien tuloksena venäläiset omaksuivat meemin ja alkoivat piirtää omia spurdokuviaan; toisaalta myös brasilialaiset nyymit tutustuivat spurdoon jossain määrin. Viimeistään talven 2011-2012 aikana spurdo vakiintui Krautchanissa meemiksi muiden meemien joukkoon, eikä enää ole harvinaista nähdä esimerkiksi puolalaisten piirtämiä spurdokuvia Krautchania kuvittamassa. Katso myös Linkit - Alkuperäinen itsenäisyyspäivän spurdolanka Kuvalaudan Arkistossa - Älä avaa tätä! - Spurdon evoluutio taiteellisesti esitettynä KuvaSpurdogalleria Erä-Koira-versio Spörögiffi ES kiiltelee spurdon silmissä Spurdoilijoita ilmeisesti jossain animetapahtumassa. Spurdokasta ES-päristelyä Avaa ovi, nähdä tämä, mitä tehdä? Joskus unohtuu sage, joskus X-D Spörö bump Paint on mitä mainioin ohjelma spurdokuvien piirtämiseen Spurdoile kovaa! Venäläinen spurdo


text: Lehdistötiedote 5.12.2007 IT-ammattilaisten kysynnässä ja tarjonnassa koulutuksen kokoinen aukko Tilastokeskuksen mukaan 44 prosenttia ICT-alan ammattilaisia rekrytoineista tai rekrytointia yrittäneistä suomalaisyrityksistä ilmoittaa kohdanneensa ongelmia rekrytoinnissa. Näistä 81 prosenttia ilmoitti syyksi ammattitaitoisten hakijoiden puuttumisen tai liian pienen määrän. Cisco Networking Academy on verkkokoulutusohjelma, joka tarjoaa koulutusta tietoverkkojen suunnitteluun, rakentamiseen ja ylläpitoon. Opetus perustuu sekä käytännön opetukseen ja harjoituksiin että verkkopohjaisiin opetusmateriaaleihin ja on-line -harjoituksiin. Rovaniemen ammattikorkeakoulu liittyi Cisco Networking Academy -ohjelmaan mukaan vuonna 1999. Koulutukseen on vuosien aikana osallistunut runsaat 900 tieto- ja ohjelmistotekniikan insinööriopiskelijaa sekä suomen- että englanninkielisistä koulutusohjelmista. Opinnot ovat tietotekniikan insinööritutkinnon ammatillisia opintojaksoja. Opiskelijat voivat myös valita opintojaksot vapaasti valittaviin opintoihinsa. ”Rovaniemi on Oulun ohella Pohjois-Suomen tärkein kasvukeskus. Me Rovaniemen ammattikorkeakoulussa tuotamme ICT-osaajia koko Suomen, mutta erityisesti pohjoisen tarpeisiin. Yhteistyö Ciscon kanssa tuo meille viimeisimmän osaamisen ja teknologian, jonka myötä opiskelijamme saavat mainiot eväät työelämään” sanoo Rovaniemen ammattikorkeakoulun lehtori Kenneth Karlsson. Ciscon verkkokoulutusohjelman johtaja tutustumassa paikan päällä Cisco Networking Academyn maailmanlaajuisen toiminnan johtaja Amy Christen tutustui Rovaniemen ammattikorkeakoulun tieto- ja ohjelmistotekniikan insinöörikoulutukseen sekä tietoverkkoakatemian toimintaan. Keskusteluissa verkkoakatemian opettajien ja opiskelijoiden kanssa käytiin läpi Cisco Networking Academyn tulevaisuuden näkymiä sekä tämän hetken yrityssektorin osaamistarpeiden painopistealueita. Christenin ohjelmaan kuului myös vierailu ENVI ensihoidon virtuaalisointihankkeen laboratoriossa, hyvinvointialojen kampuksella. Christenin johtamana Cisco Networking Academyä tullaan vaiheittain uudistamaan seuraavien vuosien aikana. Kahteen eri linjaan, CCNA Discovery sekä CCNA Exploration, jaettu opinto-ohjelma tarjoaa sekä aloitteleville että edistyneimmille opiskelijoille oikeanlaiset kokonaisuudet oman osaamisen kehittämiseen. Myös CCNP-opintokokonaisuutta on päivitetty vastaamaan sekä aloittelevien että edistyneimpien opiskelijoiden tarpeisiin. ”Tietoverkkoteknologia on kehittynyt huimasti viimeisten kymmenen vuoden aikana. Cisco Networking Academyn täytyy kyetä tarjoamaan erilaisille opiskelijoille, näiden tavoitteille sekä näiden toimintaympäristöhin sopivia kokonaisuuksia. Näin segmentoidut kokonaisuudet auttavat opiskelijoita entistä paremmin oman osaamisen kehittämisessä sekä tulevaisuuden mahdollisuuksien lisäämisessä”, kertoo Cisco Networking Academystä maailmanlaajuisesti vastaava johtaja Amy Christen. Vuonna 1997 perustettu Cisco Networking Academy -koulutusohjelma, joka tuo yhteen julkisen ja yksityisen sektorin koulutustarjonnan, viettää tänä vuonna kymmenettä juhlavuottaan. Vuonna 1998 Eurooppaan ja Suomeen tullut ohjelma tarjoaa suomalaisille oppilaitoksille tuoreinta kansainvälistä tietopääomaa tietoverkkojen kehittämiseen. Suomessa Cisco Networking Academy (NetAcad) -ohjelmalla on 42 kumppanioppilaitosta, joista lähes kaikki ovat yliopistoja tai ammattikorkeakouluja. Ohjelman piirissä on tällä hetkellä noin 4 500 opiskelijaa ja 91 kouluttajaa. Ohjelman CCNA-sertifikaatin on suorittanut tähän mennessä lähes 5 000 opiskelijaa. Ohjelma toimii nyt jo yli 160 maassa. Ohjelman Cisco Certified Networking Associate (CCNA) -sertifikaatin on suorittanut jo 400 000 opiskelijaa. Näistä 91 prosenttia käyttää oppimaansa päivittäin, 79 prosenttia jatkoi opintoja ICT:n parissa ja 29 prosenttia perusti oman ICT-alan yrityksen. Lisätietoja Ciscon Networking Academy -ohjelmasta löytyy osoitteesta: Lisätietoa: Rovaniemen ammattikorkeakoulu, puh 020 798 5337 # # # Cisco (NASDAQ: CSCO) on maailman johtava tietoverkkoratkaisujen toimittaja. Ciscon ratkaisuihin perustuvat tietoverkot mahdollistavat puheen, datan ja videokuvan turvallisen välittämisen sekä jakamisen ajasta ja paikasta riippumatta. Ciscon kehittämät laitteet, ohjelmistot ja palvelut auttavat ihmisiä monipuolistamaan viestintäänsä ja vuorovaikutustaan tietoverkkojen välityksellä. Lisätietoa Ciscosta löytyy osoitteista http://newsroom.cisco.com ja suomeksi www.cisco.fi. Rovaniemen ammattikorkeakoulussa on 15 suomenkielistä ja 3 englanninkielistä koulutusohjelmaa. Rovaniemen ammattikorkeakoulu huolehtii Lapin keskeisimpien elinkeinoalojen ammatti-korkeakoulutasoisesta opetuksesta, soveltavasta tutkimuksesta ja kehittämisestä koko maakunnassa. Toiminnassa painotetaan seutukunnan ja läänin strategioiden mukaisia profiloitumisaloja. Toiminnan keskeisiä periaatteita ovat kansainvälisyys, monialaisuus, sisäinen ja ulkoinen yhteistyö sekä verkottuminen. www.ramk.fi


text: Yli kolmasosa 1836 km pitkästä Latvian rajasta on rajaa Itämeren kanssa. Kansa on tottunut erottelemaan kaksi ”merta” – niin sanottu Isomeri eli Itämeren avoin rannikko Kurzemen länsipuolella sekä Pikkumeri eli Riianlahti. Ne liittyvät yhteen matkailijoiden ihailemalla Kolkan niemellä ja muodostavat merimatkailijoille vaarallisia vaahtopäisiä aaltoja. Itämeren rannikko on hyvin erilainen ja monipuolinen. Alkaen villistä Länsi-Kurzemen merenrannasta, johon sivistys ei ole koskenut, sillä Neuvostoliiton aikana tämä oli suljettu alue, joka jätti vakavan sotilaallisen perinnön, loppuen yhteen suosituimpaan ja nykyaikaisimpaan Baltian kylpylään - turistien suosimaan Jūrmalaan. Kaiken sen keskellä – vanhat liiviläisten kylät, 16 metriä korkea Jūrkalnen törmäranta, pienet kalastajien satamat Riianlahden rannalla, laajat, hiekkaiset uimarannat Jūrmalassa, Vecāķissa ja Saulkrastissa, harvinaiset kiviset rannat Kaltenessa ja Tūjassa, Veczemun kalliot Salacgrīvan lähellä, ainutlaatuiset randun niityt Ainažin lähellä, jäätymättömät ja nykyaikaiset satamat Ventspilsissä ja Liepājassa. Latvian merenranta tarjoaa jokaiselle unohtumattomia elämyksiä. Täältä löytävät tekemistä laiskat lomailijat maaten aurinkoisilla uimarannoilla, sekä extreme-purjeurheilun harrastajat nauttien tuulen repimistä meren aalloista, koskemattoman luonnon tutkijat, kulttuurihistoriallisten perintöjen harrastajat, luonnonystävät – lintujen tarkkailijat ja kasviston ja eläimistön tuntijat, sotahistorian harrastajat ja jopa herkkusuut, jotka pitävät tuoreista, luonnollisesti valmistetuista meren antimista.


text: Ensin lyhyt selitys niille, jotka otsikon nähdessään kysyvät “kokemuksia MISTÄ?”. Styluskynä eli osoitin- tai ohjauskynä on kosketusnäytöllisille laitteille tehty pehmeäkärkinen kynä. (Ks. myös Wikipedian selitys.) On olemassa laitteita, joita voidaan käyttää vain erillisellä osoitinkynällä, mutta iPadin/iPhonen tyyppisellä kapasitiivisella näytöllä kynä on vaihtoehto sormella tökkimiselle. Kynähankinta tulee mieleen todennäköisesti viimeistään siinä vaiheessa kun ryhtyy käyttämään iPadille tehtyjä piirto-ohjelmia. Näin kävi itselleni ja huomasin lisäksi, että osoitinkynällä myös iPadin mindmap-ohjelmien käyttö helpottuu. Ensimmäinen kynä, jonka ostin viime talvena on kuvan pienempi hopeanvärinen. Se on merkiltään Hama. Kynä on näppärä ja tarkka, mutta sen käyttö vaati jonkin verrran tottumista. Viiston kärjen vuoksi kynän on oltava tietyssä kulmassa, jotta se toimisi. Nykyisin kynä on minulla käytössä enimmäksen iPhonen kanssa, sillä ilmeisesti puhelin asettuu käteen juuri oikein ja kynä osuu näyttöön oikeassa kulmassa ilman suurempia pinnistelyjä. Kynistä suuremman ostin kesällä. Merkki on Targus ja se maksoi 12 euroa. Löysin kynän paikallisesta tietokoneliikkeestä Kampus-Datasta. Kynän kärki on pyöreämpi ja pehmeämpi kuin Hama-merkkisen. Targuksen piirtokärki muistuttaa ihmisen sormea enemmän kuin pienemmän kynän kärki ja siksi sen käyttöön oli helppo tottua. Aluksi kieltämättä epäilytti miten paksuhkolla kynällä saisi aikaan tarkkaa jälkeä, mutta piirto-ohjelmissahan on tavallisesti linjanvahvuudelle omat säädöt, jota kynä tottelee. Kynän kärjen koko ei siis anna mitään viitteitä siitä, miten tarkasti sillä pystyy piirtämään. Sovellus vaikuttaa enemmän. Ilman styluskynääkin tulee toimeen, mutta jos käytät piirto-ohjelmia tai mindmappaat, kynää kannattaa ainakin kokeilla. Itselläni on käytössä seuraavat iPad piirto-ohjelmat: Adobe Ideas ja Autodeskin SketchBookExpress . Lisäksi kovasti toivon, että mainiosta Simple Diagrams -ohjelmasta tulisi iPad-sovellus. Mindmap-sovelluksista iPadissani on MindHD sekä vielä yksinkertaisempi IdeaSketch. Kesällä huomasin, että saatavilla olisi myös Mindjet for IPad, mutta toistaiseksi on riittänyt se, että MindManager löytyy PC-koneistani. Ja tietenkin otan kiinnostuneena vastaan suosituksia hyvistä iPad piirto- tai karttaohjelmista.


text: Kuvagalleria Komeasti kukkii maljaköynnös , on helppo ja kasvaa hyvin. Kaunis kukkija ja ihanan vihreät vahamaiset lehdet. Viherpihan puodissa näkyy olevan näitä ihanuuksia saatavilla. Voi miten kaunis,en ole koskaan kuullut/nähnyt tuommoista.ostitko tavallisesta kukkakaupasta vai puutarhalta? Toivottavasti saat nauttia siitä koko kesän. Saimi, maljaköynnöshän on huonekasvi, joten ihan sisätiloissa se menestyy, ei tarvi mitään kellareita. Laita valoisaan paikkaan, mutta ei minnekään patterin päälle, kaikista viileämpään paikkaan. Itselläni se on viileän eteisen ikkunalla.Se pitää kosteasta ilmasta, joten sumuttele usein tai laita jokin vesikippo lähelle. Eikä saa kastella yhtä paljon kuin kesällä. Ei se mikään vaikea ole, koska minullakin on menestynyt ;) Onnea kasvatukseen ! Mulla on kans eka kertaa (1 valkoinen ja 2 punaista) ulkona ruukuissa. Toinen punainen on pudottanut kaikki lehdet ja ilmeisesti mennyttä kalua, mutta osaatteko kertoa miten maljaköynnöksen saisi talvehtimaan? Onnistuuko ihan normaalisti sisätiloissa vai pitäisikö olla kellari tms.? Ostin juuri puutarhalta kirkkaanpunaisen maljaköynnöksen, joka kukkii upeasti ulkona, puisessa lintuhäkissä. Toivottavasti saan sen talvehtimaan sisällä. Onpas kaunis kukka...en ollut edes aiemmin kuullut moisesta:) alan etsiä itsellenikin, kun niin helppokin on vielä:)) Viherpiha / A-lehdet Oy Käyntiosoite: Risto Rytin tie 33, Helsinki Postiosoite: 00081 A-lehdet firstname.lastname@example.org www.a-lehdet.fi puh. (09) 759 61


text: Asana Asana on yleisesti jooga-asennosta tai joogaan liittyvästä fyysisestä harjoituksesta käytettävä nimitys. Asana on sanskriittia ja merkitsee istuinta. Nimitys tulee alkuperäisestä merkityksestä, sillä alun perin sanaa asana käytettiin tarkoittamaan lähinnä meditaatioasentoa. Myöhemmin sanan merkitys laajeni kattamaan myös joogan fyysisten muotojen harjoitukset. Joogassa käytetään usein alkuperäistä sanskriitinkielistä termistöä, ja sana asana esiintyy myös osana kunkin asanan nimeä, esimerkiksi kuolleen miehen asana eli savasana. Asanat ovat kolmas askelma tunnetun joogafilosofi Patanjalin määrittelemästä kahdeksanosaisesta polusta.[1] Yhdessä hengitystekniikoiden eli pranayaman kanssa asanat muodostavat hathajoogaksi kutsutun joogan muodon. Asanat voidaan karkeasti jakaa lepoasanoihin, istuen tehtäviin asanoihin, seisten tehtäviin asanoihin ja pää alaspäin tehtäviin asanoihin. Asanat harjoittavat vaihtelevassa määrin notkeutta, lihaskestävyyttä ja tasapainoa. Samaan harjoitukseen suositetaan yhdistettäväksi sekä eteen- että taaksepäin taipuvia asanoita ja näiden lisäksi selkärangan kiertoja, jolloin selkäranka saa monipuolista harjoitusta. Perinteisesti harjoitukseen sisällytetään kaikkia asanoiden päätyyppejä. Perinteinen asanaharjoitus on aurinkotervehdys eli surya namaskaar, joka paitsi kunnioittaa auringonjumalaa, myös tarjoaa monipuolista harjoitusta. Aurinkotervehdyksestä on olemassa lukemattomia variaatioita, mutta kaikille on yhteistä soljuva liike, johon kuuluu kumarruksia ja taivasta kohti kurottelua. Harjoitus stimuloi verenkiertoa tehokkaastilähde? ja siksikin se on perinteinen aamuharjoitus. Sisällysluettelo Vaikutukset kehoon[muokkaa | muokkaa wikitekstiä] Keuhkot ja hengitys[muokkaa | muokkaa wikitekstiä] Lyhytaikainen kuuden viikon asanaharjoittelu parantaa keuhkojen toimintaa seuraavilla tavoilla:[3] - Parempi nopea vitaalikapasiteetti (FVC) - Suurempi keuhkojen tilavuus - Parempi uloshengityksen sekuntikapasiteetti (FEV1) Asanoiden harjoittelu yhdessä pranayaman kanssa auttaa puhdistamaan hengitysteitä, laajentamaan rintakehää hengityksen aikana ja vahvistamaan hengityslihaksia.[3] Hathajoogaa harjoittavien astmaatikkojen oireet helpottivat harjoittelun avulla. Osa tutkimuksiin osallistuneista jopa luopui tai vähensi astmalääkitystään joogaharjoitusten seurauksena.[4] Hengityksen pysäyttäminen[muokkaa | muokkaa wikitekstiä] "Meditoiville joogeille on tehty luotettaviakenen mukaan? kokeita, joissa he ovat kyenneet pysäyttämään hengityksensä pitkiksi ajoiksi, EKG-mittausten mukaan jopa useiksi vuorokausiksi, ja palaamaan takaisin normaalitilaan. Periaatteessa tilanne muistuttaa monien eläinten kesälepovaihetta, jonka ansiosta esim. sammakko tai etana selviävät kuuman ja kuivan kauden yli."[5]lähde tarkemmin? Joogan asana- ja pranayamaharjoitukset voivat vähentää oksidatiivista stressiä kehossa, hengityksen säätelyn avulla. Harjoittelun on todettu vähentävän hapenkulutusta[6], ja siten hidastavan aineenvaihduntaa. Joidenkin joogien on väitetty voivan hidastaa aineenvaihduntansa äärimmilleen, ja siten väliaikaisesti lähes pysäyttää vanhenemisprosessin kehossa.[5]lähde tarkemmin? Selkä[muokkaa | muokkaa wikitekstiä] Monilla jooga-asanoilla on vaikutuksia selkään. Ne voivat asennosta riippuen vaikuttaa selkään seuraavilla tavoilla: - Liikkuvuuden lisääntyminen - Selän syvien ja pinnallisten lihasten vahvistuminen - Ryhdin korjaantuminen - Alaselän kipujen vähentyminen[7] Asanaharjoittelu voi olla yhtä tehokasta epäspesifisten alaselkäkipujen hoidossa, kuin perinteiset hoitomenetelmät.[7] Nikamavälilevyt[muokkaa | muokkaa wikitekstiä] Pitkään asanaharjoitusta tehneillä ihmisillä esiintyy vähemmän selkärangan nikamavälileyjen rappeumaa ja pullistumista. Heillä välilevyjen vanhenemismuutokset olivat hidastuneet ja välilevyjen kuluminen oli tasaisempaa.[8] Selkärangan taivuttaminen ääriasentoihin on arveltu lisäävän nikamavälilevyjen rasitusta ja siten niiden kulumista. Tutkimuksissa on todettu sirkuksissa työskentelevillä venytystaiteilijoilla olevan madaltumia välilevyissä.[9] Välilevyjen kulumisen ja selkärangan liikkuvuuden välistä yhteyttä ei ole pystytty selvittämään tarkasti. Tutkimukset kuitenkin osoittavat välilevyjen kulumisen lisäävän paikallista liikkuvuutta nikamassa.[10][11][12] Siten on mahdollista, että asanaharjoittelu auttaa pitämään välilevyjen kulumisen iän myötä tasaisena, sallien selkärangalle erinomaisen liikkuvuuden myös myöhemmällä iällä.[8][11] Yleisiä asanoita[muokkaa | muokkaa wikitekstiä] Katso myös[muokkaa | muokkaa wikitekstiä] Lähteet[muokkaa | muokkaa wikitekstiä] - http://www.yogajournal.com/lifestyle/159 - Vishnu-devananda, Swami (1959) The Complete Illustrated Book of Yoga - [1], Yoga improves respiratory function - [2], Yoga Helps Those With Asthma - [3],Turunen, Seppo: Biologia: Ihminen. 5. uudistettu painos. WSOY, 2005, ISBN 951-0-29701-1 - [4], Oxygen consumption and respiration during and after two yoga relaxation techniques. - [5],http://www.nhs.uk/news/2011/11November/Pages/yoga-improves-back-pain-says-research.aspx - [6],http://www.ncbi.nlm.nih.gov/pmc/articles/PMC3048237/ - [7],Dynamic whole-spine MRI of contortionists - [http://www.ncbi.nlm.nih.gov/pubmed/8938612,Lumbar disc degeneration and sagittal flexibility. - [8],Kinematic analysis of the relationship between the grade of disc degeneration and motion unit of the cervical spine. - [9],Disc degeneration affects the multidirectional flexibility of the lumbar spine. Aiheesta muualla[muokkaa | muokkaa wikitekstiä] - Yoga Journal - kuvitettu asanaluettelo


text: Huhtikuussa keskeytynyt Kiikoisten kunnanvaltuuston kokous ei johda rikosoikeudellisiin toimiin. Kunnanhallitus sekä kokoomuksen ja keskustan valtuustoryhmät ovat sopineet, että rikosilmoituksia, tutkintapyyntöjä ja selityspyyntöjä ei enää tehdä. Kunnanhallitus ja valtuustoryhmät pahoittelevat asian eri osapuolille ja kuntalaisille aiheuttamaa mielipahaa. Kiikoisten kunnanvaltuuston kokous keskeytyi keskustan valtuutettujen ulosmarssiin 11. huhtikuuta. Kokouksessa oli määrä päättää Kiikoisten ja Sastamalan kuntaliitoksesta. Kunnanhallitus pesi kokouksen jälkipyykkiä kolmessa kokouksessa.


text: Kaikki tarvitsevat lääkehoitoa jossain vaiheessa elämäänsä. Osalla meistä on jokin sairaus, jotkut meistä sairastavat jopa tietämättään. Toiset sairastuvat ehkä tulevaisuudessa. Vaikka kaikkiin sairauksiin ei ole parantavaa lääkehoitoa, monen tällaisenkin sairauden oireita voidaan onneksi helpottaa. Jotta suomalaisilla olisi myös tulevaisuudessa käytössään tehokkaita lääkkeitä, niitä on kehitettävä jo nyt. Suomi on ollut pitkään lääketutkimuksen mallimaa maailmassa. Suomessa on tehty lisäksi huomattavan paljon kansainvälisestikin merkittävää lääketutkimusta. Viime vuosina kotimaisten lääketutkimusten määrä on vähentynyt huomattavasti. Myös useat kansainväliset lääkeyritykset ovat vetäneet tutkimuspanostuksiaan Suomesta pois. - Lääketutkimusten menestyminen Suomessa edellyttää tutkimustoimintaa tukevaa ja toimivaa terveydenhoitojärjestelmää, aktiivisia ja motivoituneita tutkijalääkäreitä ja tietysti myös kansalaisia, jotka ovat halukkaita osallistumaan lääketutkimuksiin, kertoo MSD:n tutkimusjohtaja Pekka Koskinen. Kansalaisten tuki lääketutkimukselle vaikuttaa erittäin vahvalta, sillä kyselytutkimuksen perusteella lähes 90 prosenttia suomalaisista pitää Suomessa tehtävää lääketutkimusta tärkeänä asiana. Kuusi kymmenestä suomalaisesta olisi valmis ryhtymään tutkimuspotilaaksi sairastamansa sairauden hoitoon kehitettävän lääkkeen tutkimuksessa. Vain 14 % suomalaista suhtautuu ajatukseen kielteisesti. Kaikkein myönteisimmin lääketutkimuksiin suhtautuvat ne suomalaiset, jotka ovat itse joskus osallistuneet lääketutkimukseen tutkimuspotilaana. Suomalaisten selkeä enemmistö, lähes 80 prosenttia vastaajista, pitää lisäksi hyvänä, että Suomessa myyntiin tulevat lääkkeet tutkitaan myös suomalaisilla potilailla ennen niiden käyttöönottoa. Kansalliseen rokotusohjelmaan suhtaudutaan myönteisesti - rokotetutkimukseen osallistumista epäröidään Selkeä enemmistö eli 77 % suomalaisista suhtautuu kyselyn perusteella myös rokotteisiin ja kansalliseen rokotusohjelmaan myönteisesti. Uusien rokotteiden testaamiseen ei kuitenkaan olla omakohtaisesti yhtä halukkaita kuin lääkkeiden: vain kolmannes vastaajista kertoo olevansa itse valmis osallistumaan rokotteiden testaamiseen. Suomen lääketurvallisuutta pidetään kaiken kaikkiaan varsin hyvänä. Lähes 80 % pitää Suomessa tehtäviä lääketutkimuksia korkeatasoisina ja turvallisina. Vain 13 % suomalaisista epäilee, että uudet lääkkeet saavat Suomessa myyntiluvan liian helposti. Lääketutkimus on kallis ja pitkäaikainen hanke Lääketutkimus on erittäin pitkäjänteistä ja kallista toimintaa. Yhden lääkkeen kehittäminen molekyylistä myyntiluvan ja korvattavuuden saaneeksi lääkkeeksi maksaa noin miljardi euroa ja kestää keskimäärin 12 vuotta. Lääketutkimukset ovat usein kansainvälisten lääkeyritysten rahoittamia ja niitä toteutetaan yhteistyössä yliopistojen, keskussairaaloiden, yksityisten terveydenhuollon yksiköiden, tutkijalääkäreiden ja innovaatioyritysten kanssa. - MSD:n lääketutkimuksista todella suuri osa ulottuu Suomeen. Tällä hetkellä kehitteillä olevista lääkkeestämme 90 prosenttia tutkitaan myös Suomessa. Suurimmissa tutkimushankkeissa suomalaisia potilaita on ollut mukana yli 20 000. Suomi onkin MSD:lle merkittävä tutkimusmaa, mutta aseman säilyttämiseksi on tehtävä myös paljon töitä, Koskinen painottaa. Lääketutkimuksella on myös kansantaloudellista merkitystä: parhaimpina vuosina lääketutkimuksiin on investoitu Suomessa satoja miljoonia euroja. Vielä viime vuonnakin summa oli 114 miljoonaa euroa. Kuitenkin mm. lääkevaihto ja viitehintajärjestelmä kaventavat lääkeyhtiöiden liikevaihtoa, mikä vaikuttaa myös niiden resursseihin toteuttaa monipuolista lääketutkimusta ja uutta lääkemolekyyli-innovointia. Lisätietoja: Tutkimusjohtaja Pekka Koskinen, MSD, p. (09) 804 65 275 sähköpostiosoitteemme ovat muotoa email@example.com LÄÄKETUTKIMUSKYSELYN TULOKSIA Tuloksia lääketutkimukseen liittyen • Neljä viidestä suomalaisesta on sitä mieltä, että Suomessa tehdään korkeatasoista ja turvallista lääketutkimusta. Peräti 31 % vastaajista on täysin samaa mieltä tämän väitteen kanssa. Vain 6 % on eri mieltä. • Yhdeksän kymmenestä pitää tärkeänä, että Suomessa on hyvät mahdollisuudet tehdä lääketutkimusta. • 11 % vastaajista on joskus osallistunut lääketutkimukseen. Nämä vastaajat suhtautuivat lääketutkimuksiin kaikkein myönteisimmin. • Sairastumisen riski vaikuttaa muuttavan tätä mielipidettä, sillä 60 % vastaajista olisi sairastuessaan valmis osallistumaan tämän sairauden hoitoon tarkoitetun lääkkeen tutkimukseen tutkimuspotilaana. Kielteisesti ajatukseen suhtautuu vain 14 % ja 26 %:lla ei ole asiasta mielipidettä. • Jos kyseiseen sairauteen ei olisi olemassa muita lääkehoitoja, jopa 78 % vastaajista olisi valmis osallistumaan uuden lääkkeen lääketutkimukseen. • Oman lapsen osallistumiseen lääketutkimukseen suhtaudutaan selvästi varovaisemmin: vain 20 prosenttia vanhemmista sanoo olevansa tähän valmis. • Suomalaiset uskovat lääketutkimukseen osallistuvien potilaiden saavan ensiluokkaista hoitoa sairauteensa: 78 prosenttia vastaajista on tätä mieltä. Tuloksia lääkkeisiin liittyen • Suomalaisista 88 % pitää hyvänä, että kansainvälisten lääkeyhtiöiden kehittämät uudet lääkkeet tulevat myös suomalaisten saataville. • Neljä viidestä pitää hyvänä, että uudet lääkkeet tutkitaan suomalaisilla ennen niiden laajaa käyttöönottoa. • Vain 7 % on sitä mieltä, että erilaisia lääkkeitä on jo riittävästi eikä uusia tarvita. • Vastaajista 13 % on sitä mieltä, että uudet lääkkeet saavat myyntiluvan Suomessa liian helposti. Näistäkin 10 % on vain jossain määrin tätä mieltä. Tuloksia rokotteisiin liittyen • Suomalaisista 77 % suhtautuu rokotteisiin ja suomalaiseen rokotusohjelmaan myönteisesti. Vain 3 % suhtautuu näihin täysin kielteisesti. • Noin kolmannes suomalaisista olisi valmis itse osallistumaan uuden rokotteen testaamiseen, 20 % ei osaa ottaa tähän kantaa. Kielteisesti suhtautuu 26 %. * * * Lääketutkimuskysely tehtiin toukokuussa 2012 lääkeyhtiö MSD:n toimeksiannosta TNS Gallupilla käyttäen TNS Gallup Kanavaa, internet-pohjaista viikkopaneelia. Tutkimukseen osallistui yhteensä 1035 vastaajaa, iältään 15-74-vuotiasta suomalaista. Valtakunnallisesti toteutetun kyselyn vastaajista puolet oli miehiä ja puolet naisia. MSD toimii paremman elämän puolesta 140 maassa. Pääyhtiömme Merck & Co., Inc:in pääkonttori sijaitsee Whitehouse Stationissa New Jerseyssä, Yhdysvaltojen itärannikolla. Yhdysvalloissa ja Kanadassa meidät tunnetaan nimellä Merck, muualla maailmassa MSD. Resepti- ja itsehoitolääkkeemme, rokotteemme, biologiset hoitomuotomme ja eläinlääkkeemme ovat potilaiden ja terveydenhuollon ammattilaisten käytössä kaikkialla maailmassa. Työskentelemme asiakkaidemme kanssa päivittäin, jotta löydämme uusia tapoja ratkaista terveydenhuollon haasteita. Lukuisat yhteyskuntavastuu- ja kumppanuusohjelmamme osoittavat, että olemme omalta osaltamme sitoutuneet tuomaan terveydenhuollon palvelut kaikkien ulottuville. MSD. Paremman elämän puolesta. NOND-1041480-0001


text: Ruusu (heraldiikka) Heraldinen ruusu on heraldiikassa esiintyvä viisilehtinen ruusukuvio. Ruusu on tunnettu Tudor-suvun tunnuksena. Se esiintyy myös muun muassa Lippen ruhtinashuoneen vaakunassa, Southamptonin vaakunassa ja Martti Lutherin sinetissä. Suomen vaakunassa on yhdeksän hopeista ruusua. Heraldinen ruusu on myös suomalaisen upseerin arvomerkki. Pieniä heraldisia ruusuja käyttävät maavoimissa vänrikit, luutnantit ja yliluutnantit sekä kapteenit. Suuremmat heraldiset ruusut puolestaan kuuluvat esiupseerien arvomerkkeihin: majureille, everstiluutnanteille ja eversteille. Prikaatikenraalien, kenraalimajureiden, kenraaliluutnanttien ja kenraalien tunnus on puolestaan leijona. Heraldista ruusua kutsutaan joskus suomalaisissa arvomerkeissä virheellisesti ”ruusukkeeksi”. Oikea arvomerkin termi yli- ja esiupseereilla on heraldinen ruusu. (Sotilas- ja virkapukuohjesääntö 325 §, 2000, s. 67) Arvomerkkinä käytettävän nykyisenkaltaisen heraldisen ruusun suunnitteli alun perin Akseli Gallen-Kallela heinäkuussa 1918 vahvistettua sotilaspukua varten.


text: Sportin’ Life Sportin’ Life on aluksi taustahahmo. Hän yrittää myydä ainettaan Catfish Row’lla, Charlestonin slummikorttelissa. Hän tavoittelee myös Bessiä, satamagangsteri Crownin naista johon on rakastunut myös raajarikkoinen Porgy. Tilanne kehittyy lopussa niin, että Porgy kuristaa Crownin ja poliisi vie hänet pois. Sportin’ Life tulee Bessin luo ja viekoittelee tätä lähtemään mukaansa: - - "Kohta lähtee laiva New Yorkiin..." Bess ajaa hänet pois mutta kauppias heittää annoksen huumettaan Bessin ovelle. Tämä on epätoivoinen, koska luulee että Porgy tuomitaan Crownin tappamisesta – vaikka poliisi on tosiasiassa mielissään kun pääsee eroon sataman valtiaasta. Bess poimii kokaiinin ja lähtee huumekauppiaan matkaan... Tuomari vapauttaa Porgyn ja tämä palaa kotikujalleen – vain kuullakseen että Bess on mennyt New Yorkiin huumemiehen mukana. - - "Missä on New York?" kysyy Porgy - - "Tuhansien mailien päässä", kuuluu vastaus. Porgy valjastaa muulinsa ja lähtee laulaen etsimään Bessiä kaukaisesta paikasta. Rooli on vaativa ja raskas. Suomessa sen on tulkinnut mm. Ture Ara. Lähteet[muokkaa | muokkaa wikitekstiä] - Otavan Suuri musiikkitietosanakirja, osat 4 ja 5 - Elokuva Blues Brothers, DVD-levyn liitännäisosat - Oopperan Porgy ja Bess käsiohjelma, Suomen Kansallisooppera 1969


text: Sukulaisillamme on viisivuotias cavalierkingcharlesinspanieli, jota minun käy sääliksi. Koiraa pidetään päivät pitkät joko ulkona pienessä muutaman neliömetrin puutarhassa ja yöt sisällä kytkettynä metrin pituiseen hihnaan. Lenkitys on harvinaista herkkua. Koira on luonteeltaan kiltti, mutta hermostunut ja haukkuu paljon. Omistajiltaan koira ei saa koskaan positiivista palautetta, ja ainoa huomio on hiljaa komentaminen tai tieltä pois potkaiseminen. En ole koskaan nähnyt heidän leikkivän koiran kanssa tai kouluttavan sitä. Harvoissa tapauksissa, kun koira päästetään vapaaksi, on se rauhallinen ja järkevänoloinen, mutta hihnan päässä se on pelokas ja villi. Kuinka voisin auttaa koiraparkaa? En ymmärrä miksi tämä perhe on alunperinkään ottanut koiran. Vaimo olisi ilmeisesti erittäin halukas luopumaan koirasta, mutta mies ei. Voinko ilmoittaa tapauksesta jonnekin nimettömänä? Tai onko vinkkejä miten voisin ottaa asian keskusteltavaksi perheen kanssa? Kyseisten ihmisten kanssa on todella hankala keskustella tai varsinkaan yrittää antaa minkäänlaisia neuvoja :( Kiitos neuvoista jo etukäteen!


text: Ostokset, nähtävyydet, kulttuuri alueen Kuching, laadukasta majoitusta tarjoava Hotel Longhouse on suosittu niin liike- kuin lomamatkailijoidenkin keskuudessa. Keskustan jännitys on vain 2 km päässä. Tämä moderni hotelli sijaitsee lähellä suosittuja nähtävyyksiä, kuten Tua Pek Kong, Hong San temppeli, Margherita linnake. Hotel Longhouse, joka tarjoaa hotellin asiakkaille parempia palveluja ja laajan mukavuusvalikoiman, on sitoutunut varmistamaan, että vierailusi on mahdollisimman mukava. Parhaisiin ominaisuuksiin ja mukavuuksiin kuuluu pysäköintitila, kiertoajelut, perhehuone, hotelli/lentokenttäkuljetus, hissi. Astu yhteen 46 kutsuvasta huoneesta ja pakene päivän stressiä monenlaisten mukavuuksien avulla, kuten televisio, ilmastointi, parveke/terassi, satelliitti/kaapeli-TV, pöytä. Hotellin vapaa-ajanvietto valikoima takaa, että on paljon tekemistä loman aikana. Hotel Longhouse on ihanteellinen paikka matkailijoille, jotka etsivät charmia, viihtyisyyttä ja mukavuuksia Kuching kaupungissa.


text: Suunnittele lähetys ajoissa parhaimman lähetys- ja kuljetustavan löytämiseksi. Huomioi kaikki voimassa olevat IATA:n ja ADR:n määrittelemät vaatimukset. Kaikki tarpeelliset tiedot kuljetuksesta tulee toimittaa etukäteen TNT:lle, jotta kuljetusta koskevat etukäteisjärjestelyt voidaan tehdä ajoissa. Pakkaa oikein Oikeantyyppinen pakkaus sekä oikein toteutettu pakkaaminen ovat oleellinen osa turvallista kuljettamista. Yleisinä pakkausmääräyksinä voidaan listatata mm. seuraavat asiat: - Pakkauksen tulee olla niin suljettu ja sellainen, ettei lähetysvalmiin kollin sisällöstä voi päästä mitään ulos normaaleissa kuljetusolosuhteissa tärinän vaikutuksesta tai lämpötilan, kosteuden tai paineen muutoksen vaikutuksesta. - Kollin ulkopinnalla ei saa olla vaarallista ainetta. - Pakkausmateriaali ei saa reagoida vaarallisesti kuljetettavan aineen kanssa. - Pakkausten tulee pääsääntöisesti olla testatun ja hyväksytyn rakennetyypin mukaisia. - Nesteille tulee jättää riittävän suuri tyhjä tila varmistamaan, että mahdolliset lämpötilan muutoksesta tapahtuvat nesteen laajenemiset eivät aiheuta nestevuotoja. - Sisäpakkaukset on asetettava ulkopakkaukseen siten, että ne eivät voi rikkoutua tai muuten vahingoittua normaaleissa kuljetusolosuhteissa, tai että niiden sisältö ei voi vuotaa ulkopakkaukseen. Sisäpakkaukset, jotka voivat helposti rikkoutua on pakattava sopivaa sulloainetta käyttäen ulkopakkaukseen. - Pakkaukset tulee myös merkitä kuljetussäädösten mukaisesti. Huomioitavaa - Lähettäjä on vastuussa lähetyksen sisällön oikeanlaisesta aineiden tunnistamisesta, luokittelusta, pakkaamisesta, merkitsemisestä, dokumentoinnista, vaadittavista kuljetusasiakirjoista sekä kuljetettavan aineen ilmoittamisesta kuljetusyhtiölle (TNT:lle), - TNT kuljettaa vain tiettyjä vaarallisia aineita. - Vältä muiden vahingoittumisriskiä ja viranomaisten sakkoja varmistamalla, että lähetyksesi ei sisällä vaarallisia aineita. Joitakin tuotteita voidaan pitää vaarallisina, vaikka ne eivät sitä olisikaan (esim. kemikaalit). > Katso esimerkkejä - TNT ei anna vaarallisia aineita sisältävälle lähetykselle kuljetusaikatakuuta (poikkeuksena hillihappojää- eli Dry Ice -kuljetukset, biologiset aineet UN 3373 -lähetykset sekä Special Services -palveluna kuljetettavat lähetykset). - Jäähdytys- tai suoja-aineina käytettäviä vaarallisia aineita sisältävät pakkaukset on merkittävä aineen virallisella nimellä, ja sen jälkeen on lisättävä sana: ”JÄÄHDYTYSAINEENA” tai ”SUOJA-AINEENA”. Tekstin on oltava lähettäjämaan virallisella kielellä ja ellei tämä kieli ole englanti, ranska tai saksa, niin sen on oltava myös englanniksi, ranskaksi tai saksaksi, elleivät asianomaisten maiden sopimukset toisin määrää. Jäähdytysaineena englanniksi = as coolant, suoja-aineena = as conditioner.


text: Help us improve our site. We want to know what you think! Tällä säädettävällä ja mukavalla vaihtohihnalla voit korvata Forerunner 610 -laitteen entisen hihnan ja jatkaa harjoittelua. Sisältää irrotustyökalun. Aiheeseen liittyvät Site Map • Terms of Use • Statement of Policy • Copyright © 1996-2014 Garmin Ltd. or its subsidiaries


text: Des Knaben Wunderhorn Teos julkaistiin Heidelbergissä vuosien 1805 ja 1808 välillä. Sen synty liittyy vastaaviin Englannissa ja Skotlannissa julkaistuihin kansanrunouden kokoelmiin. Goethe julisti, että kokoelman tulisi löytyä jokaisesta kodista. Eri säveltäjät ovat käyttäneet kokoelman runoja musiikkinsa sanoituksina. Esimerkiksi Felix Mendelssohn, Robert Schumann, Carl Loewe, Johannes Brahms ja Alexander von Zemlinsky. Eniten kokoelmaa hyödynsi kuitenkin Gustav Mahler, joka sävelsi yli kaksikymmentä laulua kokoelman runojen teksteihin. Mahlerin toinen, kolmas ja neljäs sinfonia sisältävät kukin Wunderhorn -sanoituksiin perustuvan laulun, ja hän julkaisi myös kokoelman mukaan nimetyn lied -teoksen orkesterille ja solistille (sekä pianoversion).


text: Esteettömyyttä edistävät työkalut Sivuston työkalut Kielivalikko Vuonna 1950, Jean Monnet'n ajatusten innoittamana, Ranskan ulkoministeri Robert Schuman ehdottaa Länsi-Euroopan hiili- ja terästeollisuuden yhdistämistä. Alankomaat, Belgia, Italia, Luxemburg, Ranska ja Saksa allekirjoittavat Schumanin julistuksen. Euroopan neuvoston yleiskokous hyväksyy Schumanin suunnitelman. Euroopan valuuttojen selvitysjärjestelmä (European Union of payments) perustetaan. Yleissopimus ihmisoikeuksien ja perusoikeuksien suojaamiseksi allekirjoitetaan Roomassa.


text: Live-CD Live-CD:iksi kutsutaan CD/DVD-levyltä keskusmuistiin käynnistyviä käyttöjärjestelmiä tai esimerkiksi palomuureja. Live-CD:itä on mahdollista käyttää esimerkiksi kiintolevyn osiointiin, verkon selaamiseen siten ettei tietokoneelle jää tietoja selailusta tai käyttöjärjestelmän kokeiluun. Live-CD:ltä käynnistynyt käyttöjärjestelmä ei tee muutoksia tietokoneen kiintolevyyn ilman erillistä toimenpidettä. Jotkin Live-CD:t tarjoavat mahdollisuuden tallentaa asetukset esimerkiksi USB-muistitikulle, jolta ne voidaan palauttaa seuraavia käyttökertoja varten. Osa Live-CD:ltä pyörivistä käyttöjärjestelmistä on mahdollista asentaa tietokoneen kiintolevylle toimimaan kuten tavanomainen käyttöjärjestelmä. Linux[muokkaa | muokkaa wikitekstiä] Suosituimpia Live-CD:itä ovat Linux-jakelut. Live-Linux on Linux, joka on suunniteltu toimimaan täysin siirrettävältä medialta, kuten CD, DVD tai vaikkapa USB-muistitikku Valtaosa Live-CD:istä ovat ilmaisia ja ladattavissa julkaisijan verkkosivuilta. Ilmaisia Live-CD:itä ovat muun muassa Knoppix, Ubuntu, Damn Small Linux ja Puppy Linux. Live-Linuxit käynnistyvät suoraan medialtaan eivätkä vaadi minkäänlaista asennusta kiintolevylle toimiakseen, joten ne ovat oivallinen ja ennen kaikkea turvallinen tapa tutustua Linuxiin ja sen eri jakeluversioihin.


text: Tiedote 284/2012 28.11.2012 Ulkoministeriö on nimittänyt Pekka Isosompin Suomen Lontoon-suurlähetystön lehdistöneuvokseksi 1. joulukuuta lähtien. Kausi on kolmivuotinen. Isosomppi siirtyy ulkoministeriöön Nokiasta, jossa hän on toiminut erilaisissa viestinnän globaaleissa johtotehtävissä vuodesta 1997. Hänellä on monipuolinen kokemus viestinnän strategisesta suunnittelusta, erilaisista viestintäprojekteista, käytännön mediatyöstä ja kriisiviestinnästä eri mantereilla. Eniten kokemusta on karttunut Lontoon mediaympäristössä toimimisesta. Ennen Nokiaa Isosomppi työskenteli tiedottajana Helsingin yliopistossa. Isosomppi on koulutukseltaan valtiotieteen maisteri. Lehdistövirkamiehet vastaavat suurlähetystön julkisuusdiplomatiatoiminnasta. Lontoossa lehdistöneuvos vastaa myös suurlähetystön mediakeskushankkeesta, jonka tavoitteena on ylläpitää laajoja suhteita sekä Ison-Britannian tiedotusvälineisiin että Lontooseen akkreditoituneeseen kansainväliseen kirjeenvaihtajaverkostoon. Lisätietoja: viestintä- ja kulttuuriosaston apulaisosastopäällikkö Jari Sinkari, puh. 09 1605 5818, Pekka Isosomppi, puh. 040 516 2399 Päivitetty 28.11.2012


text: Asus ROG Matrix GTX580 Platinum 17.8.2011 Viime vuoden marraskuussa julkaistu NVIDIAn GeForce GTX 580 on näillä näkymin suorituskykyisin yhden grafiikkapiirin näytönohjain koko vuoden 2011 ajan. Yritys on ilmoittanut seuraavan sukupolven Kepler-arkkitehtuuriin perustuvien TSMC:n 28 nanometrin viivanleveydellä valmistettavien grafiikkapiirien tuotannon alkamisen viivästyvän ensi vuoteen. GeForce GTX 580:n referenssisuunnitteluun perustuvien perusmallien hintataso Suomessa on noin 400-450 euroa ja tehtaalla ylikellotetut erikoismallit kustantavat hieman enemmän. Asus on julkaissut GeForce GTX 580:stä markkinoille kaksi itse suunnittelemaansa erikoismallia. Tutustuimme Muropaketissa huhtikuussa DirectCU II -jäähdytysratkaisulla varustettuun GTX580 DirectCU II -malliin ja nyt vuorossa on pikainen katsaus erityisesti ylikellottajille suunnattuun noin 500 euron hintaiseen ROG Matrix GTX580 Platinumiin. Katsastamme artikkelissa näytönohjaimen ja mukana toimitettavan GPU Tweak -ohjelman ominaisuudet sekä vertaamme suorituskykyä, tehonkulutusta, lämpötilaa ja melutasoa NVIDIAn referenssimalliin. Lopuksi ajamme perinteiset ylikellotustestit ilmajäähdytyksellä. Näytönohjaimen esittely Asus ROG Matrix GTX580 Platinum (virallinen mallinimi MATRIX GTX580 P/2DIS/1536MD5) toimitetaan punaisessa ROG-sarjan emolevyistä tutussa myyntipakkauksessa. Pakkauksesta löytyy pika-asennusopas, ajuri-DVD-levy, SLI-silta, kaksi kahdeksanpinnistä PCI Express -virta-adapteria, DVI-VGA-adapteri ja ROG-tarra. Kolmen korttipaikan korkuinen näytönohjain on muovisen mustapunaisen ilmanohjaimen ja kahden 95 millimetrin tuulettimen peitossa. Tuulettimet puhaltavat ilmaa kohti lämpöputkilla varustettua jäähdytysrivastoa ja avoimen rakenteen johdosta ilma kiertää piirilevyn kautta suurimmaksi osaksi takaisin koteloon. Asus ROG Matrix GTX580 Platinum on saatavilla Suomesta noin 500 euron hinnalla. Takapuoli on peitetty mustalla alumiinisella jäähdytyslevyllä, johon on jätetty aukko grafiikkapiirin takapuolelle sijoitetulle NEC Tokinin valmistamalle Proadlizer-kondensaattorille (Prompt Broadband Stabilizer), jonka avulla saadaan minimoitua väreily ja kohina käyttöjännitteessä. Kuvassa piirilevyn oikeasta ylänurkasta löytyy kaksi SLI-liitintä. Piirilevyn takapuolella vasemmassa ylänurkassa on mittauspisteet yleismittarille grafiikkapiirin, muistien, PLL:n, +3V ja +12V jännitteille. PCI Express -lisävirtaliittimien kohdalla on punainen ja vihreä ledi, jotka osoittavat onko virtakaapeli kytketty näytönohjaimeen. Alanurkassa on modifiointipisteet extreme-ylikellottamista varten ylivirta- ja ylikuumenemissuojauksen poistamiselle, FBVDDQ- (muisti) ja PEXVDD-jännitteille (PLL) sekä virransyötön kytkentätaajuuden kaksinkertaistamiselle (250 kHz -> 500 kHz). Kyseiset modifikaatiot saa tehtyä yhdistämällä juotostinalla modifiointipisteet toisiinsa. Näyttöliittimien joukossa on yksi DisplayPort- ja HDMI 1.4a -liitin sekä kaksi kaksilinkkistä DVI-liitintä, jotka kykenevät siirtämään näytölle maksimissaan 2560x1600-resoluutiosta kuvaa. Kolmen näytön 3D Surround -konfiguraatioon vaaditaan kaksi näytönohjainta SLI-tilassa. Ylin korttipaikka on pyhitetty lämpimän ilman ulostulolle ja keskeltä löytyy Safe Mode -nappi, josta saa palautettua epäonnistuneiden ylikellotustestien jälkeen vakioasetukset. Näytönohjain on varustettu kahdella kahdeksanpinnisellä PCI Express -lisävirtaliittimellä. Niiden vierestä löytyy molemmat tuulettimet 100 % kierrosnopeudelle asettava nappi ja grafiikkapiirin käyttöjännitettä rautatasolla kontrolloivat +- ja –näppäimet. Niiden vieressä on käyttöjännitteen tasoa osoittava LED-rivistö. Yksi napinpainallus korottaa tai laskee grafiikkapiirin käyttöjännitettä 0,013-0,026 volttia. DirectCU II -jäähdytysratkaisu on kiinni neljällä ruuvilla ja jäähdyttää ainoastaan GF110-grafiikkapiiriä. Viisi lämpöputkea on liitetty alumiinilevyyn, hiottu tasaiseksi ja ne ovat suoraan yhteydessä grafiikkapiiriin. Lämpöputket haarautuvat kahteen erilliseen alumiinirivastoon. Muistipiirejä jäähdytetään pelkästään ilmavirralla ja virransyötön komponenteilla on erillinen alumiiniprofiili. TSMC:n 40 nanometrin viivanleveydellä valmistettava kolmesta miljardista transistorista rakentuva GF110-grafiikkapiiri on asetettu toimimaan Asus ROG Matrix GTX580 Platinumissa 816 MHz:n kellotaajuudella eli 44 MHz yli NVIDIAn referenssitaajuuden. Muropaketin testiin saapuneessa näytönohjaimessa GF110-grafiikkapiiri oli valmistettu tämän vuoden viidennellä viikolla. 384-bittisen muistiväylän jatkeena on 1536 megatavua GDDR5-muistia, joka toimii samalla 1002 MHz:n kellotaajuudella kuin NVIDIAn referenssinäytönohjaimessa. Asus ei siis ole ylikellottanut muisteja lainkaan, vaikka käytetyt K4G10325FE-HC04-muistipiirit on speksattu Samsungin toimesta 0,4 nanosekunnin nopeudelle eli 1250 MHz:n kellotaajuudelle. Asus ROG Matrix GTX580 Platinumin virransyöttö on suunniteltu extreme-ylikellotusta nestemäisellä typellä silmällä pitäen ja käsittää yhteensä jopa 19 vaihetta. 16 vaihetta on pyhitetty GF110-grafiikkapiirille, kaksi vaihetta GDDR5-muisteille ja yksi vaihe PCI Express -väylälle. Saksalainen ylikellottaja stummerwinter on saanut grafiikkapiirin toimimaan -172 asteessa 1,6 voltin käyttöjännitteellä 1625 MHz:n kellotaajuudella. Näytönohjaimen päällä on grafiikkapiirin käyttöasteen mukaan väriään muuttava Matrix-teksti. Teksti vaihtaa väriä vihreän, turkoosin, sinisen, violetin ja punaisen välillä.


text: Hiisi-Golf ry Aukioloajat: HIISI-GOLF KLUBI SULJETTU. Aikaisin keväällä ja myöhään syksyllä (klubin ollessa kokonaan suljettu) ajanvaraukset ja maksut hoidetaan kenttäyhtiön toimesta taukotuvalla. Farmi kenttä auki lumettomaan ja valoisaan aikaan Kentän aukioloajat eri vuodenaikoina riippuvat sää- ja valaistusolosuhteista, tarvittavista huoltotoimenpiteistä sekä kilpailukalenterista. Farmi kentän ajantasaiset tiedot linkistä http://www.farmigolf.com/ Yhteystiedot: Hiisi-Golf ry Vaihmalantie 120 37500 Lempäälä Y-tun 1072096-8 puh. 03-3753 868 e-mail. firstname.lastname@example.org (talvella yhteydenotot: email@example.com) Hiisi Golf mahdollistaa niin aloittelijoiden, kuin myös green card kortin omaavien harrastamisen kauniin Hiidenvuolteen rannalla. Hiisi Golfin klubin ympäristössä löytyy hyvät lähipeliharjoittelun mahdollisuudet puttailuun ja chippailuun hiekkabunkkereineen, sekä range. Hiisi Golfin kentät muodostuvat kaikille avoimesta 6-reikäisestä Hiisi-kentästä (par-3) ja green cardin omaaville kenttäyhtiön 9-reikäisestä Farmi-kentästä Lempäälässä, Tampereen keskustasta vain noin 20 min ajomatkan päässä. Hiisi Golfissa toimii myös pienimuotoinen kioski, mistä voi ostaa virvokkeita sekä pientä syötävää, golf varusteiden pro shop ja naapurista Vaihmalan Hovista voi kysellä majoituspalvelua, sekä ruokaa myös isompaan nälkään. Ajankohtaista - Kotisivut muokkauksessa (14.2.2014) - Kohti golfkautta 2014 Mikäli olet kiinnostunut golfjäsenyydestä katso lisätietoja linkistä. Hiisi-Golf ry jäsenten tasoitukset Vuosittain tehtävä tasoitusten vuositarkastus on tehty koko jäsenistölle. Näet oman, tarkistetun, tasoituksesi mm. NexGolfista. Hiisi-Golf naistoimintaa talvella 2014 Naisten seuraavat omatoimiharjoitukset 15.3. Valkeakosen Swingari hallissa kello 14.00-16.00. Hinta 30€/tunti, mikä jaetaan osallistujien kesken. Tiedustelut ja ilmottautumiset 13.2. mennessä s-postilla naiset(at)hiisi-golf.fi Talvikauden muuta harjoitusajat ja -paikat näet linkistä. Hiisi-Golf junioritoiminta talvella 2014 Junioreiden talviharjoitukset ovat alkaneet "uusitussa" GolfDaddy Indoor Centerissä. Mahdollisista vapaista paikoista lisätietoja junioritoimikunnan puheenjohtajalta Vesa Tuunaiselta, 0299 460320. Lisätiedot harjoitussisällöstä tästä linkistä. Tervetuloa! Uutisia 27.9.2013 Torstaina 26.9 pelattiin tämän kauden viimeinen senioriviikkokisa. 22.9.2013 Kauden viimeinen kisa keräsi 37 osallistujaa.


text: Kaakkois-Aasiassa sijaitseva Laos on vahvistanut virallisesti, että kiistanalainen Xayaburin patohanke on keskeytetty. Mekongjoen alajuoksulle suunniteltua hanketta siirrettiin jo viime vuonna eteenpäin, mutta Laosin hallitus ilmoitti asiasta nyt virallisesti ensimmäistä kertaa. - Laosin hallitus on päättynyt siirtää hanketta koska tarvitsemme lisää selvityksiä, ulkoministeri Thongloun Sisoulith sanoi Kaakkois-Aasian maiden yhteistyöjärjestön ASEANin kokouksessa Kambodžassa. Ympäristöjärjestöt ja naapurimaat ovat vaatineet padosta lisäselvityksiä koska sen pelätään vahingoittavan Mekongjoen alajuoksun luontoa ja kalastoa sekä vievän miljoonien ihmisten elinkeinon. Patoa vastustava Vietnam on ilmoittanut olevansa tyytyväinen Laosin päätöksestä. Myös Kambodža on vastustanut hanketta. ASEAN-maiden kokouksessa vieraileva Yhdysvaltain ulkoministeri Hillary Clinton otti patohankkeeseen perjantaina kantaa ja vaati lisää ympäristöarvioita. Clinton sanoi, että Yhdysvallat on valmis auttamaan kartoitusten rahoittamisessa. Suomi rahoittanut ympäristöselvityksiä Suomi on osallistunut Xayaburin patohankkeen ympäristövaikutustan arviointiin muun muassa rahoittamalla raporttia, jossa suositeltiin Mekongjoen alajuoksun patohankkeiden jäädyttämistä. Mekongjokikomissiossa Suomi on ollut suurimpia rahoittajia. Muutenkin Suomi on ollut patohankkeen yhteydessä esillä. Yle Uutiset kertoi viime kesänä, että suomalainen konsulttiyhtiö Pöyry on tehnyt arviota padosta Laosin hallitukselle. Vuosi sitten padon rakentaminen näytti etenevän, kun Laosin väitettiin ilmoittaneen rakennuttajalle, ettei hankkeen tiellä olisi enää esteitä. Lähes 5000 kilometriä pitkän Mekongjoen alajuoksulla ei joen pääuomaan ole toistaiseksi rakennettu patoja. Mekongin alueella asuu noin 60 miljoonaa ihmistä. Vaikka Laosilla on päätäntävalta Xayaburin padon rakentamisesta, on kysymys pitkälti thaimaalaisesta hankkeesta. Yli kolmen miljardin euron investoinnit tulevat pääosin Thaimaasta ja valtaosa padon tuottamasta energiasta menisi Thaimaan tarpeisiin. Laos puolestaan hamuaa padosta energiatuloja. Tuoreimmat aiheesta: Ulkomaat Uutisten viikon luetuimmat 1 Luulitko tietäväsi mitään kannabiksesta? Tee testi Pyhäksi kukaksi kutsutun kannabiksen ympärille kietoutuu liuta erilaisia väitteitä. Testaa, mitä sinä tiedät kannabiksesta. 2 Jari Tervo: Sodan aattona Viime vuosikymmenten merkittävin maailmanhistoriallinen tapahtuma oli Neuvostoliiton romahtaminen, kirjoittaa Jari Tervo blogissaan. 3 Paras työllistyminen, paras palkka – näin korkeakoulutus kannattaa Mitä sinä arvostat eniten koulutuksessa? Vertaile Yle Uutisten korkeakoulukoneessa, minkälaiset eväät elämään ammattikorkeakoulut, yliopistot ja korkeakoulut antavat. Suuria eroja on esimerkiksi valmistuneiden palkoissa ja työllistymisessä. 4 Venäläislehti: Venäjä tarjoaa kansalaisuutta myös suomalaisille – kaikki entiset alusmaat mukana Ukrainan kriisin alla Venäjällä valmistellaan nopeassa tahdissa lakia, jonka mukaan kaikki Venäjän imperiumin tai Neuvostoliiton entisillä alueilla voivat saada Venäjän kansalaisuuden. Asiasta kertoo Fontanka.fi-nettilehti. 5 Interfax: Venäjältä uhkavaatimus – Ukrainan Krimin joukkojen antauduttava tänä yönä Uutistoimisto Interfaxin mukaan Venäjän laivasto on antanut Ukrainalle uhkavaatimuksen. 6 Ukraina aloittaa liikekannallepanon – reservit palvelukseen jo tänään Ukraina valmistautuu täysimittaiseen sotaan. Hallitus hakee silti rauhanomaista ratkaisua. Nato pohtii Ukrainan auttamista. 7 Putin: Krimillä ei tarvetta sotilaalliseen voimankäyttöön – mahdollisuus yhä auki Putin vakuutti, että Krimin liittäminen Venäjään ei kuulu Venäjän suunnitelmiin eikä maan intressissä ole lietsoa separatistisia mielialoja Krimillä. 8 Mies juotti 13-vuotiaan tytön humalaan ja käytti hyväkseen 40-vuotias mies on tuomittu yhden vuoden ja yhden kuukauden ehdolliseen vankeusrangaistukseen vappuna 2013 tapahtuneesta seksuaalisesta hyväksikäytöstä. Etelä-Karjalan käräjäoikeus katsoi teon olleen erityisen moitittava, koska mies oli tarjonnut tytölle runsaasti alkoholia ennen tekoaan. 9 Putin Merkelille: Venäjän toimet tarkoituksenmukaisia Ukrainan tilanteeseen nähden Venäjän presidentti Vladimir Putin ja Saksan liittokansleri Angela Merkel sopivat sunnuntaina Ukrainan tilanteen normalisoimista koskevien neuvottelujen jatkamisesta, kertoo uutistoimisto Reuters. 10 Testaa, osaatko suomea Suomen kieleen tulee jatkuvasti uusia sanoja, ja kielioppisäännötkin muuttuvat joskus. Testaa, osaatko uusimpien suositusten mukaista suomea ja osaatko käyttää ajankohtaisia sanoja. 11 Professori Esa Saarista puukotettiin – epäillään suunnitelluksi teoksi Poliisi epäilee, että kyseessä oli suunniteltu teko ja uhri oli valikoitu. Rikoksesta epäillään 21-vuotiasta miestä. Epäilty otettiin kiinni tapahtumapaikalla. Professorin pojan Jerome Saarisen mukaan toipuminen näyttää hyvältä. 12 Tuomioja Krimistä: "Tästä tulee hyvin paljon seurauksia" Venäjän parlamentin ylähuone on hyväksynyt presidentti Vladimir Putinin pyynnön käyttää Ukrainassa olevia asevoimia. Putin perustelee voimatoimia Venäjän laivastotukikohdan ja maan kansalaisten suojelemisella. 13 5 000 euron eläke ei riitä maksamaan vanhuksen hoitopaikkaa Helsinkiläinen Pauli Toivonen muutti yksityisen hoitokodin soluasuntoon parisen vuotta sitten. Hyvätuloisen 83-vuotiaan varat eivät kuitenkaan riitä kaikkiin ympärivuorokautisen hoitokodin kuluihin, vaan lapset osallistuvat isänsä elinkustannuksiin. A-studio: Talkissa keskustellaan tänään vanhustenhoidosta TV1:ssä klo 21.05. 14 Istuminen pannaan Joensuussa – oppilaat hytkyvät palloilla Joensuulaiskoulussa on heitetty tuolit nurkkaan. Kokeiluluokassa ei enää nökötetä paikallaan, vaan opiskellaan pallon päällä tai seisten. Opettajan mukaan hiljainen hytkyminen jopa rauhoittaa oppitunteja. 15 Venäjä varoittaa USA:ta mahdollisten pakotteiden seurauksista Kremlin neuvonantajan Sergei Glazjevin mukaan Venäjä voisi lakkauttaa kokonaan taloudellisen riippuvuutensa Yhdysvalloista. 16 Poliisi: Varo autoja pysäytteleviä ulkomaalaisporukoita Kierteleviä ulkomaalaisryhmiä on jälleen liikeellä kevään tultua Lounais-Suomessa. Poliisi kehottaa varomaan ulkomaalaisporukoita, jotka yrittävät pysäytetllä liikennettä käyttäen syynä esimerkiksi polttoaineen loppumista. Pahaa-aavistamaton auttaja voi tulla huijatuksi. 17 Näin erotat muistisairauden unohtelusta Masennus, kriisi tai stressi saattavat aiheuttaa muistioireita. Unohtelun taustalla saattaa olla varsinainen muistisairaus, jos asiat unohtuvat korostetusti, eikä muistuttaminenkaan saa niitä mieleen. 18 Venäjän pääministerin suomalaisneuvonantaja: Jenkitkin ampuvat ohjuksia sinne ja tänne Vajaa kymmenen vuotta sitten suomalainen Pekka Viljakainen kertoi Pietarin talousfoorumissa olevansa silloisen presidentin Dmitri Medvedevin kanssa jyrkästi eri mieltä. Sanat avasivat Viljakaiselle ovet Venäjälle. 19 Päivi Räsänen studiovieraaksi Kannabis-iltaan Sisäministeri Päivi Räsänen ei usko, että kannabiksesta nousee samanlainen kohu kuin homoista. Räsänen on aiemmin keskustellut Ajankohtaisen kakkosen teemailloissa alkoholista, homoista, väkivallasta ja armokuolemasta. Tällä kertaa Räsänen saapuu tiistaina Tampereen Mediapolikseen argumentoimaan kannabiksesta. 20 Ukrainan jälkeen leimahtaa Transnistriassa? Presidentti Martti Ahtisaaren kriisinhallintajärjestö CMI työskentelee Transnistriassa, joka on julistautunut itsenäiseksi Moldovasta. Virallisesti se kuuluu Moldovaan.


text: Mörkö (Marvel Comics) |Mörkö| Mörkö (engl. Hobgoblin) on Marvel-kustantamon luoma superrikollinen, jonka verivihollinen on Hämähäkkimies. Mörkö pohjautuu Vihreään menninkäiseen monelta osin. Mörkö-hahmon naamion takana on ollut seitsämän eri miestä, mutta kaksi heistä manipuloitiin ulkopuolisten toimesta tehtävään. Hahmon loivat Roger Stern ja John Romita Jr. Sisällysluettelo Historia[muokkaa | muokkaa wikitekstiä] Miljonääri ja muotisuunnittelija Roderick Kingsley löysi apurinsa George Hillin avulla Norman Osbornen salaisen piilopaikan, jossa olivat kaikki Vihreän Menninkäisen apuvälineet sekä puku. Kingsley tappoi Hillin, jotta tieto löydöstä ei leviäisi. Kingsley päätti jatkaa Vihreän Menninkäisen työtä muun muassa kiristämällä Norman Osbornen entisiä kumppaneita ja kehittämällä Osbornelle supervoimat antanutta seerumia. Hän altisti itsensä parannetulle seerumille riskialttiin pitkäksi ajaksi: hän ohjelmoi laitteiston kasvattamaan vaikutusta äärirajoille asti, kunnes silkka ylikuormitus tuhoaisi sen. Hänen tarkoituksenaan oli maksimoida seerumin teho. Näin kävikin ja laitteiston tuhouduttua hän totesi olevansa voimakkaampi kuin oli odottanutkaan - tosin huomaamatta jäi lisääntynyt mentaalinen epävakaus, josta tosin varoitettiin erikseen alkuperäisissä papereissa; tämä tieto sisältyi alkuperäiseen osioon, jonka Osborne oli anastanut seerumin alkuperäiseltä kehittäjältä Mendel Strommilta sillä tekosyyllä että tämä oli väärinkäyttänyt tutkimusmäärärahojaan; on epäselvää, oliko Osborne itsekään lukenut kyseistä varoitusta: hän oli paitsi etevä kemisti myös liiankin tietoinen siitä. Kingsleyn laboratorio ja vielä kopioimattomat Osbornen paperit tuhoutuivat tulipalossa, joka syttyi Kingsleyn omasta pommista silloin kun Hämähäkkimies löysi salaisen laboratorion jäljittimensä avulla ja yritti vangita Mörkön. Ned Leeds oli Daily Buglen lehtimies, joka yritti selvittää Mörön henkilöllisyyttä. Leedsin päästessä liian lähelle totuutta Roderick Kingsley hypnotisoi ja aivopesi Leedsin toimimaan Mörkönä. Suunnitelma kuitenkin karkasi käsistä ja Kinsgley etsi itselleen uuden syntipukin, Flash Thompsonin, joka haukkui suorasanaisesti Mörköä televisiolähetyksessä. Lavastuksen seurauksena Thompson joutui vankilaan, josta Jason Macendale, joka tunnettiin myös Kurpitsalyhtynä, vapautti hänet. Tässä vaiheessa Macendale vielä luuli, että Leeds oli oikea Mörkö. Se koitui Ned Leedsin kohtaloksi ja Macendale tapatti hänet. Kun Mörkö oli maailman silmissä paljastunut Ned Leedsiksi ja kuollut, Kingsley vetäytyi Belizeen nauttimaan aiempien rikoksiensa hedelmistä. Jason Macendale käytti sen jälkeen tilaisuutta hyväkseen ja astui Mörön saappaisiin. Macendale yritti painostaa Harry Osbornea luovuttamaan Vihreän Menninkäisen salaisen voimakaavan; yritys kaatui siihen, että isänsä varusteet käyttöön ottanut Harry yhdessä Hämähäkkimiehen kanssa pieksi Macendalen - teroittaen hänelle että ne vaaralliset tiedot oli kerta kaikkiaan hävitetty. Sekunda-Mörkö lepatti tiehensä ja hautoi katkeruuttaan. »Sielusi? Sielusi? Mitä minä sillä teen - oletko koskaan katsonut sitä: se on LIKAINEN!» - mutta palkkioksi parhaasta vitsistä pitkään aikaan demoni otti sielun ja antoi supervoimat. Macendale sai siis supervoimat - mutta ihmisyyden menetys olikin hänelle liian kova pala: hän syytti Hämähäkkimiestä siitä että tämä oli tuhonnut alkuperäiset Osbornen paperit; taistelu päättyi Macendalen tappioksi. Koska N'astirh tuhoutui Infernon lopussa, hänen sieppaamansa sielu harhaili aikansa maailmalla ja palasi lopulta Macendaleen, jolloin demoni irtosi hänestä erilliseksi olennoksi nimeltä Demomörkö. Demomörkö oli Mörkön näköinen, kuitenkin piirteiltään haamumainen; se lensi tulesta kootulla liitimellä. Siitä oli omat harminsa joitakin aikoja, mutta lopulta se vain menehtyi kaikessa hiljaisuudessa, mitä ilmeisimmin voimiensa hiipumiseen; Macendale jäi kiinni ja päätyi vankilaan - ja siihen loppui sen Mörkön ura. Vuosien kuluttua Kinsgley kuitenkin palasi New Yorkiin ja lopulta tapatti Macendalen seuraajan vankilassa. Kingsley otti jälleen Mörön hahmon, mutta supervoimat antava seerumi osoittautui jälleen liian voimakkaaksi tavalliselle ihmiselle. Kun Kingsley päätti Mörkönä kidnapata Peter Parkerin eli Hämähäkkimiehen ystävän Betty Brantin vain asettaakseen ansan Hämähäkkimiehelle, Mörön oikea henkilöllisyys lopulta paljastui taistelussa Hämähäkkimiestä vastaan. Vuosia kestänyt epäselvyys Mörön henkilöllisyydestä oli lopulta ratkennut ja Ned Leedsin nimi puhdistui. Erinäisten vaiheiden jälkeen vankilasta vapautunut Kingsley otti Mörkönä vielä yhteen Vihreän Menninkäisen kanssa suuressa taistelussa, josta Menninkäinen selvisi näennäisesti voittajana. Kingsley vetäytyi jälleen omaisuutensa turvin maan alle, vain ilmestyäkseen jonkin ajan kuluttua pienelle Karibianmeren saarelle. Daniel Kingsley ryhtyi Möröksi ja Kinpingin apuriksi käyttäen uusia menninkäisaseita. Mörön paluu jäi lyhyeen kun entinen Vihreä Menninkäinen (Phil Urich) tappoi Mörön ja otti itse tämän paikan, taistellakseen Hämähäkkimiestä vastaa. Voimat ja varusteet[muokkaa | muokkaa wikitekstiä] Varusteet: Lentolauta ja hyvin voimakkaat räjähteet jotka muistuttavat hyvin pieniä kurpitsoita. Mörkö muissa medioissa[muokkaa | muokkaa wikitekstiä] Mörkö esiintyi Hämähäkkimiehen animaatiosarjassa ensimmäisen kerran jaksossa 11 "Menninkäinen 1/2". Sen jälkeen hän esiintyi jaksoissa - 12 "Menninkäinen 2/2", - 17 "Hämähäkkimutantti", - 18 "Mutanttien kosto", - 32 "Rocket Racer" (ei Mörkönä), - 39 "Pilkku", - 40 "Menninkäissota", - 53 "Häät" (takauma) ja - 64 "Minä, todella, todella vihaan klooneja" (toisen maailman Mörkö). Mark Hamill toimi hahmon äänenä. Mörköä kutsuttiin Hämähäkkimies animaatiosarjassa nimellä Menninkäinen. Hahmoa näytelleet[muokkaa | muokkaa wikitekstiä] |Vuodet||Näyttelijät||Sarjat||Elokuvat||Konsolipelit| |1995–1996, 1998||Mark Hamill||Hämähäkkimies| Lähteet[muokkaa | muokkaa wikitekstiä] - Hobgoblin is number 57 IGN Viitattu 14.10.2009 (englanniksi)


text: Täällä taas :) nyt olisi ollut postattavaa jo aikaisemminkin mutta tietokone heittäytyi pois kuvioista. Sen kanssa on edellen taistelua enkä ole varma tuleeko siitä enää peliä ollenkaan. Kiitos mukavasta palautteesta, oli kiva huomata että kävijöitä on vielä on vaikka olen ollut kauan poissa. En tiedä että miten ahkeraan postauksia tulee jatkossa mutta nyt on projekti menossa eli joitain kuvia ainakin tiedossa :) Senkin huomasin kauhukseni että Photobucket sekä bloggeri molemmat olivat muuttuneet aivan "kummallisiksi" :) Kesti muutaman tovin ennenkuin sain tehtyä yhtään mitään. Kun hetken jaksoin malttaa katsella ja klikkailla niin bucketissahan olikin kaikkea hauskaa. Edellisessä postauksessa pohdin Distressien Markkereita, no menin sitten ja ostin koko pöntön :) Olen ottanut ne esiin laatikosta mutta en ole hennonut avata tuppeja... Tänään meinasin vähän kokeilla.


text: Pidän vanhojen koneistojen, käyttämättömien tehtaiden, ja teollisen romun kuvaamisesta. Joskus ajattelen sen olevan outoa, että minulla on tämä harrastus, koska isäni oli laivan dieselmoottori-insinööri, ja koko elämäni olen katsonut hänen ylläpitävän, rakentavan, ja puhdistavan koneistoja. Se tekee hänet iloiseksi, mutta en pidä koneista, elleivät ne ruostu./I like to take pictures of old machinery, unused factories, and industrial decay. Sometimes I think it’s weird that I have this hobby because my dad was a marine diesel engineer, and all my life I’ve watched him maintaining, building, and cleaning machinery. It makes him happy, but I don’t like a machine unless it’s rusting. -kettu


text: Valon Portti ~ Tervetuloa Valon Porttiin ~ Valon Portti on olemassa tarjotakseen sinulle hoitoja ja meditaatioita, sekä koulutusta tietoisuuden avautumiseen ja erilaisiin energiaterapioihin. Kyse on heräämisestä luontaiseen tilaamme, jossa olemme yhtä sisäisen viisautemme ja voimamme kanssa - ja sen kokemiseen arjessa. Koemme tyytyväisyyttä ja yhteyttä kaikkiin ympärillämme. Voimme elää tässä tilassa sydämen avautumisen ja mielen hiljenemisen avulla. Valon Portin tarjonta auttaa sinua tähän korkeamman tietoisuuden tilaan. Voit valita energiaterapian avun tai osallistua itse kurssille, jonka jälkeen voit tehdä hoitoja itsellesi sekä halutessasi toisillekin. Voit osallistua ryhmässä tapahtuvaan hoitavaan meditaatioiltaan. Voit osallistua mm. Deekshaan (Ykseyden Siunaukseen), joka aloittaa syvällisen heräämiseen tietoisuuden korkeammille tasoille. Jos välimatka tai aikataulut ovat esteenä, kaukohoito on silloin varteenotettava vaihtoehto. Se on suosittu menetelmä saada apua nopeasti. Menetelmiä on monia ja se on hyvä, jotta kukin voi valita sopivan ja itseään miellyttävän vaihtoehdon. On tärkeää että koet olosi mukavaksi valitsemasi hoitomenetelmän ja ohjaajan parissa. Olen sitoutunut auttamistyöhön ja olen iloinen että polkumme kohtasivat. Kunnioitan jokaisen omaa polkua ja tapaa elää. Valon Portin tarjoamat menetelmät eivät vaadi sinua muuttamaan omaa elämäntapaasi tai -ajatteluasi, vaan ne tarjoavat apuvälineitä, jotka luonnollisella tavalla auttavat luomaan elämäämme pysyvästi myönteisemmän ilmapiirin, - rakkauden ja hyväksymisen ilmapiirin ja siten myös hyvinvointia kehoon, mieleen ja sieluun. On aika Elää, sen sijaan että olisimme vain olemassa.


text: Ihmeen hyvää elämää Kari Harju on Haapaveden kaupungin elinkeinojohtaja. Pieneksi kaupungiksi Haapavedeltä löytyvät suuren kaupungin liikunta- ja vapaa-ajanpalvelut. Haapavesi on myös tunnettu värikkäästä ja monipuolisesta kulttuuristaan. Tunnetuin tapahtuma on Haapavesi Folk. Tiedustelut liikuntapaikkojen varauksista ja hinnoista kannattaa soittaa suoraan kyseisiin paikkoihin. Kirjasto tarjoaa käytettäväksi kirjallisuutta, sanoma- ja aikakauslehtiä, audiovisuaalista aineistoa sekä tietopalvelua.


text: Inspiraatiota Tero Mäntykankaalle Vuoden keittiöpäällikkö -titteli ja lehdistöpalkinto PRO 2013 -gaalassa MTV3:n aamu-tv:stäkin tutulla Lapland Hotelsin keittiöpääliköllä Tero Mäntykankaalla oli aihetta juhlaan PRO 2013 -tunnustuspalkintogaalassa. Lappilaisen ruoan huumorintajuisena lähettiläänä tunnettu Mäntykangas voitti Vuoden keittiömestari/ -päällikkö -sarjan ja sai lisäksi viidestä ruokatoimittajasta koostuneen lehdistöraadin patsaan. Horeca-alan Oscareiksikin kutsutut PRO-patsaat jaettiin Finlandia -talolla järjestetyssä gaalassa 11. kerran. Paikalle oli kerääntynyt lähes 600 alan ammattilaista seuraamaan palkintojenjakoa ja juhlimaan voittajia. Valinnan teki 13:sta arvovaltaisesta jäsenestä koostuva tuomaristo, ja valinnassa painottuivat ammattitaidon lisäksi esikuvallisuus ja asenne. PRO on tunnustuspalkinto horeca-alan ammattilaisille. Palkinnot jaetaan vuosittain 12 eri sarjassa, huomioiden eri tehtäväalueet, vastuut ja ammattinimikkeet. Kilpailun organisoiva Aromi -lehti on alan arvostetuin ja luetuin ammattilehti. PRO-patsaan ovat vuosien aikana saaneet mm. Hans Välimäki ja Jyrki Sukula.Palaa takaisin edelliselle sivulle


text: Volvo Construction Equipment Finland Oy tuo maahan ja markkinoi VOLVO maanrakennuskoneita Suomessa. Volvo CE Finlandin edustamat tuotteet ovat alamme johtavia. Olemme osa AB Volvo konsernia. Maanlaajuisen palveluverkoston tehtävänä on tarjota asiakkaille palveluja koneiden ja laitteiden ostamiseen, omistamiseen ja käyttöön. Ydinarvomme ovat: Saatavuus - kiinnostus - huoleton omistaminen Luotettava ja pitkäaikainen kumppani. Yhdessä yhteistyö-kumppaniemme kanssa voimme mm. tarjota 90 henkilön ja 30 huoltoauton käsittävän, meidän tuotteisiin omistautuneen ja erikoistuneen jälkimarkkinaorganisaation. Asiakkaamme tuottavuuden, teknisen tuen ja huolettoman omistamisen turvaamiseksi. Olemme olleet alalla vuodesta 1947, ja meillä on pitkäaikainen kokemus alalta sekä tuntemus asiakkaamme tarpeista. Liikevaihtomme v. 2011 oli 96 m€ ja henkilöstön määrä on 114.


text: Tiedot |Virallinen tehtävän kuvaus: Auta löytämään salainen reitti Troll Strongholdiin.| |Julkaisupäivä: Ei tiedossa| |Aloitus: Burthorpen harjoituskentän teltta, puhu Delnuthille| |Vaikeus: *****| |Pituus: Keskipitkä| |Vain P2P-pelaajille: Kyllä| |Vaatimukset: Ei vaatimuksia| |Tarvittavat tavarat: 10 paistettua taimenta (Trout), 10 leipää (Bread), rautaharkko (Iron bar) , noin 3000-5000 kultarahaa ja blurberry special.| Ohje Denulth haluaa sinun löytävän salaisen reitin Death Plateaulle ja löytävän koodin, jolla pääsee asevarastoon, koska vartija hukkasi sen. Paikat - 1 Tehtävän aloitus - 2 Seban luola - 3 Tienristeys etelään - 4 Seppä - 5 Salaisen reitin alku Asevarasto Mene linnan toiseen kerrokseen ja juttele Eohricin kanssa. Kysy mistä eilinen vartija löytyy. Hän kertoo vartijan olleen Harold ja hänen olevan baarissa. Vartija Mene baarin yläkertaan ja ainoaan huoneeseen jossa on asukas. Yritä kysellä Haroldilta yhdistelmästä, mutta hän ei vastaa. Jos tarjoat hänelle oluen, hän kyllä juo sen, muttei vieläkään kerro mitään. Palaa Eohricin puheille ja juttele hänen kanssaan niin kauan, että hän kertoo Haroldin pitävän juomisesta sekä uhkapeleistä (gambling). Palaa baariin ja osta Asgardian Ale baarimikolta ennen Haroldin luokse menoa. Tarjoa Haroldille olut ja pystyt ehdottamaan uhkapeluuta, johon hän innokkaasti suostuu. Harold kysyy panosta ja summa 1000 tienoilla lienee paras. Jos ei onnistu, ja hän vie sinulta kaikki rahasi kannattaa juottaa hänelle blurberry special. Sen saat ostettua blurberryn baarista Tree Gnome Strongholdista. (blurberry special on siellä nimellä premade blurb'spec.) Juotuaan sen hän menee humalaan, jolloin hänet on helppo voittaa. Pelaa kunnes Haroldilta loppuvat rahat ja hänen pitää kirjoittaa sinulle velkakirja (IOU) rahojen lisäksi. Parhaimmillaan tämä tapahtuu jo ensimmäisellä nopanheitolla. Lue velkakirja ja huomaat sen toisella puolella olevan koodin, jolla pääsee asevarastoon. Asevaraston koodi Mene linnan ensimmäiseen kerrokseen. Sen länsipuolella on kivipalloja seinän vieressä ja kivi jossa on paikat kuudelle kivelle. Koodi on - punainen on sinisen pohjoispuolella - keltainen on violetin eteläpuolella - vihreä on violetin pohjoispuolella - sininen on keltaisen länsipuolella - violetti on punaisen itäpuolella Koska keltainen on violetin eteläpuolella ja vihreä violetin pohjoispuolella, on keltainen alarivissä. Koska sininen on keltaisen länsipuolella, on itäpuolella alimpana keltainen, keskellä violetti ja ylimpänä vihreä. Länsipuolella alimpana on sininen ja keskellä punainen. Koodi ei mainitse ylimmässä paikassa olevan mitään. Sama kuvana: Salareitin etsintä Juttele uudestaan Denulthin kanssa ja voit lähteä etsimään salareittiä. Kulje linnan länsipuolelta alkavaa polkua pitkin, kunnes tulet tiukkaan mutkaan, jonka pohjoispuolella on luolan sisäänkäynti. Mene luolaan ja juttele Saban kanssa, joka muistelee Sherpan johdatelleen seikkailijoita näillä seuduilla aiemmin, kenties hän tietäisi salaisen reitin. Jatka polkua pitkin, kunnes huomaat siinä etelään päin menevän haaran. Samoilla seuduilla on myös haavoittunut sotilas tien vieressä. Mene sivuhaaraa ja seuraa sitä kunnes tulet talolle, jossa asuu Serpa, etunimeltään Tenzing. Kysy Tenzingiltä salareitistä ja hän myöntää tietävänsä sellaisen, mutta haluaa kymmenen taimenta ja kymmenen leipää, sekä saappaidensa korjauksen tiedosta. Suostu ja mene korjauttamaan saappaat Burthropen linnan itäpuolella olevalle Dunstan sepälle. Seppä sanoo Tenzingin olevan velkaa edellisen korjauksen. Kun kerrot peikoista, hän suostuu korjaaman kengät, jos hänen poikansa pääsee kuninkaalliseen kaartiin sotilaaksi. Tähän eliittijoukkoon pääsevät vain kutsutut, eikä hän usko poikansa saavan kutsua. Mene Denulthin luo ja selitä tilanne. Hän sanoo sepän pojan olevan sopiva ehdokas heidän joukkoonsa ja kirjoittaa sertifikaatin, jossa tämä on hyväksytty kaartiin. Vie sertifikaatti ja rautaharkko sepälle ja hän laittaa saappaisiin piikit. Salareitti Palaa Tenzingin luo mukanasi kengät, leivät ja taimenet ja saat kartan salaisesta reitistä. Mene toisesta ovesta pihalle ja aidan yli pohjoiseen menevälle polulle. Seuraa polkua kunnes hahmosi toteaa, että olemme menneet jo tarpeeksi kauas (I think this is far enough...). Saat ennen tätä varoituksen Death Plateaun vaarallisesta luonteesta, mutta älä välitä siitä. Lopetus Palaa Denulthin luo repussasi kartta ja koodi. Juttele hänen kanssaan ja tehtävä on suoritettu. Palkkio Pystyy tekemään Clawseja smithing taidolla


text: Vähäpäästöisten henkilöautojen pysäköintimaksujen alennus Helsingin kaupunki myöntää vähäpäästöisille henkilöautoille 50 prosentin alennuksen pysäköintimaksuista. Etu astuu voimaan huhtikuusta 2011 alkaen, ja sitä voi hakea rakennusviraston asiakaspalvelusta. Pysäköintialennuksen saa, jos auto täyttää Helsingin kaupungin asettamat päästökriteerit. Kuntarajoitusta ei ole, joten edun saavat muutkin kuin helsinkiläiset. Saadakseen alennuksen autoilijan pitää maksaa pysäköintinsä matkapuhelimella tai ajoneuvokohtaisella Comet-laitteella. Kadun varsilla olevista lippuautomaateista ja pysäköintimittareista ei ole mahdollista ostaa pysäköintilippuja puoleen hintaan, teknisistä ja valvonnallisista syistä. Alennus koskee Helsingin yleisten liikennealueiden maksullisia pysäköintipaikkoja, joita ovat kaikille maksulliset lippuautomaatti- ja mittaripaikat sekä maksulliset asukaspysäköintipaikat. Etuuden saa myös asukas- ja yrityspysäköintitunnukseen. Alennus myös sähkökäyttöisille mopoautoille Pysäköintialennuksen saa myös täyssähkökäyttöisille mopoautoille. Niihin kuuluvat täyssähkökäyttöiset, tieliikennekäyttöön rekisteröidyt L5e-luokan ajoneuvot (kolmipyörä), L6e -luokan ajoneuvot (kevyt nelipyörä) ja L7e-luokan ajoneuvot (nelipyörä). Hae etuutta rakennusviraston asiakaspalvelusta Etua haetaan käymällä rakennusviraston asiakaspalvelussa. Jos on epävarma autonsa vähäpäästöisyydestä, kannattaa siitä kysyä etukäteen asiakaspalvelusta. Mikäli päästökriteerit täyttyvät, saa ajoneuvon omistaja vihreän P-tarran, jonka hän kiinnittää autonsa tuulilasiin. Tarra on voimassa aina määräajan. Vuoden 2013 tarrat käyvät, kunnes postitamme uudet vuoden 2014 alkupuolella. Päästökriteereitä tarkistetaan säännöllisesti Kaupungin asettamien kriteerien mukaan bensiini- ja dieselautojen (hybridit mukaan lukien) hiilidioksidipäästöjen on oltava alle 100 grammaa kilometriä kohden ja kaasu- ja etanoliautojen hiilidioksidipäästöjen alle 150 grammaa kilometriä kohden. Lisäksi säänneltyjen päästöjen taso autoissa pitää olla Euro 5-tasoa. Vain täyssähköautot on luokilteltu suoraan vähäpäästöisiksi. Kriteerejä tarkistetaan kahden vuoden välein, sillä markkinoille tulee lisää ympäristöystävällisiä ajoneuvoja. Helsinki kannustaa kaupunkilaisia vähäpäästöisten autojen hankintaan. Ekoautoilulla vähennetään kasvihuonekaasupäästöjä, terveydelle haitallisia päästöjä ja liikennemelua.


text: Kulttuuri Kulttuuritoiminta on merkittävä osa opiskelijan hyvinvoinnin lisäämistä. LTKY:n kulttuuritoiminnan tarkoituksena on vaalia ja kehittää karjalaista teekkari- ja kylterikulttuuria, sekä luoda yhteishenkeä jäsenistön keskuudessa Skinnarilan vapaavaltion alueella. LTKY pyrkii luomaan mahdollisimman positiivisen kuvan Skinnarilan opiskelijayhteisöstä. Teekkari- ja kylterikulttuuri on tärkeä osa opiskelijan henkistä hyvinvointia ja yhteenkuuluvuuden tunnetta. LTKY pyrkii vaalimaan tätä parhaansa mukaan. Skinnarilassa harjoitettavan opiskelijatoiminnan mukanaan tuoman yhteisöllisyyden ja turvallisuuden tunne on rikkaus, josta tulee jatkossakin pitää kiinni. Jotta täysipainoinen opiskelu olisi mahdollista, tulee opiskelijalla olla riittävä määrä virikkeitä vapaa-ajan viettämiseen. LTKY järjestää jäsenilleen riittävät mahdollisuudet tähän ja kannustaa heitä osallistumaan kulttuuritapahtumiin. Kulttuuri- ja sisäasioita LTKY:ssä vuonna 2013 hoitaa: {user not found!}


text: Blogimme käsittelee digitaalista markkinointia ja digitaalisuutta markkinoinnin työvälineenä. Keräämmme ajankohtaista informaatiota ja uusia ideoita ensisijaisesti internet- ja mobiilimaailmoista, sekä digimarkkinoinnista laajemminkin. Lisäksi julkaisemme pidemmälle vietyä pohdintaa markkinoinnista uusissa kanavissa ja tuoreita teoriamalleja. Talikko: Talikko, taikko eli tarikko, myös tadikko, on työkalu. Talikolla luodaan sellaisia aineita, joiden käsittelyyn lapio ei työkaluna sovellu. Talikon materiaalit ja muotoilu suunnitellaan käsiteltävän aineen omainaisuudet huomioon ottaen. (Wikipedia:talikko) DigiTalikko on mediatoimisto Dagmarin blogi. Tutustu myös Luovat-blogiimme. Jos mediatermistö ei aukene, voi mediasanasto-wikimme auttaa asiassa. |Sun||Mon||Tue||Wed||Thu||Fri||Sat| |1||2| |3||4||5||6||7||8||9| |10||11||12||13||14||15||16| |17||18||19||20||21||22||23| |24||25||26||27||28||29||30|


text: EM-kisat pyörähtävät käyntiin perjantaina 14. footbagin euroopanmestaruuskilpailut käynnistyvät perjantaina 13. heinäkuuta Saksan Aachenissa. Kolmepäiväiseen turnaukseen on ilmoittautunut toistasataa urheilijaa eri puolilta maailmaa. Verkkofootbagissa Suomea edustavat Tuomas Kärki, Jukka Peltola, Matti Pohjola, Justin Sexton, Piia Tantarimäki ja Janne Uusitalo. Freestylen puolella menestys on laskettu Mikko Lepistön varaan, sillä hän on ainoana suomalaisena osallistumassa kilpailuun. Viime vuoden EM-kisoista suomalaiset kantoivat mitaleita kotiin selkä vääränä, ja hyvää menestystä odotetaan tänäkin vuonna. EM-kisojen tärkein anti on kuitenkin hioa pelikuviot kuntoon tulevia Varsovan MM-kisoja varten. Kirjoita kommentti Sinun on kirjauduttava sisään voidaksesi kommentoida.


text: Valitse kumppani, joka näkee myös seuraavan kulman taakse. Lava C.O.S. suuskanneri on digitaalinen jäljennösjärjestelmä, joka tarjoaa uuden tehokkaan yhteyden ja parempaa tuottavuutta sinulle ja hammaslaboratoriollesi. Lava zirkonian avulla esteettisistä, metallittomista töistä on tullut osa luonnollista hymyä. Digitaalinen hammashoito hammasteknikoille Hyödy integraation tuomista eduista. Kun eri työvaiheet prosessissa toimivat saumattomasti, lopputulos on suurempi kuin sen osien summa. Lue lisää kuinka voit parantaa tuottavuuttasi Lava -ratkaisuilla.


text: Tuotteet Meiltä löydät kaikki tunnetut muotimerkit ja kehys- ja linssiteknologian edelläkävijät - myös mallistoja, joita et muualta löydä. Fenno Optiikka -liikkeet valitsevat yksilölliset valikoimansa paikallisista lähtökohdista ja omasta asiakaskunnastaan riippuen, joten mallistot voivat vaihdella liikkeittäin. Fenno Optiikan koulutettu ja ammattitaitoinen henkilökunta on aina valmis auttamaan - tule ja tutustu tuotteisiimme lähimmässä liikkeessä. Joissakin Fenno Optiikka -liikkeissä toimii myös verkkokauppa. Tutustu liikkeiden valikoimiin seuraavien linkkien kautta:


text: Suomalaiselle monipuoluejärjestelmälle on tyypillistä vakaus ja konsensus. – Vuosikymmenien aikana on koettu vain joitakin heilahduksia, valtio-opin professori Jan Sundberg Helsingin yliopistosta sanoo. Suomen poliittinen järjestelmä on osoittautunut vakaaksi niin aatesuuntauksiensa, puoluerakenteensa kuin puolueiden kannatuksen osalta. Suuret puolueet, Sosialidemokraatit (SDP), Keskusta ja Kokoomus, ovat säilyttäneet asemansa vuodesta toiseen. Kun Sundberg pohtii vakautta keikuttaneita tilanteita, mennään vuoden 1970 vaaleihin asti, jolloin Suomen Maaseudun Puolue (SMP) nosti eduskuntapaikkansa yhdestä 18:aan puoluejohtaja Veikko Vennamon voimin. – Samanlainen tilanne nähtiin 1983, jolloin SMP nousi jälleen pinnalle ja hallitukseen, Sundberg kertoo. Heilahdus tulossa? Konsensuspolitiikka on leimannut Suomen poliittista järjestelmää 1960-luvun lopulta asti. – Vakauden ansiosta hallituksessa ei juuri haasteta riitaa ja olemme välttyneet suurilta yhteiskunnallisilta konflikteilta, mutta on sillä varjopuolensakin. Varjopuoliin kuuluu Sundbergin mukaan esimerkiksi se, että talouskriisien aikana vaihtoehtoiset puolueet nostavat päätään aatteilla, jotka perustuvat muun muassa voimakkaaseen nationalismiin ja oikeistopopulismiin. Perussuomalaisiksi nimensä vaihtanut entinen SMP on tämän vuoden vaaligalluppien perusteella kovassa nosteessa. Vaalit saattavatkin jäädä historiaan yhtenä harvinaisista poikkeuksista. – Vaalit kiinnostavat maailmalla nyt erityisen paljon. Tilannetta seurataan aktiivisesti ja saan itsekin kansainvälisistä tiedotusvälineistä jatkuvasti tiedusteluja. Liikettä oikealle? Suomi lukeutuu porvarillisiin maihin, sillä 70 prosenttia puolueista kuuluun niin sanottuun ei-sosialistiseen blokkiin. – Mikäli Perussuomalaiset menestyvät ja ovat mukana hallitusneuvotteluissa, Suomi siirtyy edelleen muutaman piirun oikealle ja työväenliikkeen asema heikkenee entisestään” Sundberg toteaa. Suomessa jokaisella 18 vuotta täyttäneellä äänioikeutetulla on mahdollisuus äänestää yleisissä vaaleissa, mutta äänestysaktiivisuus on kansainvälisesti vertailtuna 65 prosentillaan varsin alhainen. Ruotsinkieliset ovat olleet perinteisesti innokkaampia äänestäjiä kuin suomenkieliset. Myös kiinnittyminen puolueisiin on vähäistä. Vain viisi-kuusi prosenttia suomalaisista kuuluu johonkin puolueeseen ja enemmistö kertoo, ettei kannata erityisesti mitään puoluetta. – Nähtäväksi jää, miten suomalaiset lähtevät tulevissa vaaleissa vaaliuurnille ja saavatko Perussuomalaiset nukkuvia äänestäjiä liikkeelle, Sundberg pohtii. SoM Miten käy perinteisen vakauden? lehtikuva/ Kimmo MÄntylä


text: |28.8.2009 Ketomaa tähtää SM-kultaan Keravalla Subaru Dealer Team Finlandin värejä Keravan SM-rallissa lauantaina puolustaa kaksi autokuntaa. Ykkösenä reitille lähtevä Jari Ketomaa ja Miika Teiskonen sekä Teemu Arminen ja Seppo Varmavuo, jotka liimaavat Subaru Imprezan oviin lähtönumeron seitsemän. Ralli SM-sarjan kärkikuski Jari Ketomaa lähtee varsin hyvistä asemista Keravan osakilpailuun, Vartti SM-ralliin. Mikkeliläinen on voittanut neljä kauden viidestä ajetusta SM-rallista. Ketomaa ja Teiskonen johtavat vakuuttavasti kuljettajien ja kartanlukijoiden SM-sarjaa. - Luottamus autoon on nyt todella hyvällä tasolla ja olemme välttyneet ongelmilta. Kaikki on hyvässä iskussa kaluston puolesta. Keravalta on taskussa täydet pisteet kahdelta edelliseltä vuodelta, joten tykkään kyllä alueen ralliteistä. Uusittu reitti on positiivinen asia, se antaa lisää haastetta nuotitukseen, Ketomaa myönsi. - Voitto mielessä lähdetään toki aina ajamaan, mutta varsinasta voittamisen pakkoa ei nyt ole, koska pistetilanne on meidän kannalta parempi kuin koskaan. - Kovaa lähden vetämään, mutta ajatukset täytyy pitää mestaruudessa. Keskitytään siihen täysillä, eikä hölmöillä. Kakkossijan pisteet Keravalta riittäisivät SM-kultaan, Ketomaa laski.


text: Sain tällä viikolla kipinän valmistaa lihaperunasoselaatikkoa. Ruokaa, jota en ole syönyt lähes 20 vuoteen. Kyllä on ihmeellisiä mielihaluja ja päähänpistoksia välillä. Olen iloinen että sain tämän päähänpiston, laatikko oli erinomaista ja toi mieleen lämpöisiä lapsuusmuistoja. (ruoka vaan ei taaskaan ollut kovin kuvauksellista, argh!) Lihaperunasoselaatikko: n. 1-3kg perunoita (tähän voisi hyvin käyttää myös esim. bataattia) 400g jauhelihaa 2 isoa sipulia valkopippuria maitoa voita suolaa ja mustapippuria (sitruunamehua ja ranskankermaa) Keitä perunat kypsiksi ja survo ne soseeksi lisäämällä maitoa ja iso nokare voita sekaan. Sose on valmista kun se on löysempää kuin perunamuusi. Itse lisäsin soseeseen vielä 3 rkl ranskankermaa ja lorauksen sitruunamehua tuomaan pehmeyttä ja kirpeyttä. Paista sipulit hyvin ja lisää jauheliha. Mausta jauheliha hyvin mutta älä paista kypsäksi pannulla. Sekoita jauhelihasipulisekoitus ja perunasose isossa vuoassa. Paista uunin keskitasolla n. 30min 225C, sekoita välillä jos pinta alkaa ruskistua liikaa kuten meidän superuunissa. Tarjoa lisäksi suolakurkkuja. Itse kaipasin lisää kasviksia ja pilkoin lisäksi porkkanaa jonka päälle lorautin oliiviöljyä ja balsamicoa.


text: Miesten jalkineet Löydät Merrell-jalkineita miehille mihin tahansa ulkoseikkailuun. Miesten Merrell-jalkineet vievät sinut metsävaelluksesta rennomman pukeutumisen päivän kautta ulos iltaa viettämään ystävien kanssa. Löydät miesten jalkineita, joissa on tarvitsemasi tuki ja joustavuus hankalan maaston valloittamiseksi samoin kuin vedenkestäviä ja eristäviä materiaaleja, jotka antavat jaloillesi mukavuutta ja pitävät ne kuivina ympäri vuoden. Selaa miesten jalkinevalikoimaa löytääksesi tarpeitasi vastaavat kengät. Valikoimassa on sandaaleja, saappaita, avosandaaleja, moniurheilukenkiä ja paljon muuta.


text: Hotellin kaikki 50 huonetta ovat täysin ainutlaatuisia kooltaan ja muotoiluiltaan. Meriton Old Town Garden Hotel luo täydellisen tasapainon historiallisen autenttisuuden ja modernin mukavuudensa ansiosta. Hotellin sisään pääsee sekä Lai ja Pikk kaduilta, jotka ovat tyylikkäästi yhdistetty viehättävällä sisäpihalla. Kaikki Vanhankaupungin nähtävyydet, butiikit ja galleriat ovatkin vain lyhyen kävelymatkan etäisyydessä hotellista. Kuuluisa Mademoiselle-kahvila tarjoaa hotellissa tuoreimpia „patisserie francaise“ herkkuja omasta leipomosta ja lämmintä ruokaa on tarjolla joka päivä. Gourmet-kauppa sekä Tapas-baari ja ravintola tarjoavat valikoiman omia päivisiä antimia.Tapas-baari & ravintola sopii erinomaisesti pienien kokouksien sekä tilaisuuksiin järjestämistä varten viehättävässä Espanjalaisessa ilmapiirissä. Meriton Old Town Garden Hotellin kaikki asiakkaat ovat luonnollisesti tervetulleet käyttämään Meriton Grand Conference & Spa Hotellin Spa’n kaikkia palveluita erikoisehdoilla. Etäisyydet: - Vanhakaupunkiin 0 km - satamaan 1 km - keskustaan 1 km - lentokentälle 7 km - messukeskukseen 7 km


text: Tiedote 171/2013 23.8.2013 Tasavallan presidentti päätti perjantaina 23. elokuuta Suomen osallistumisesta YK:n MINUSMA-operaatioon (Multidimensional Integrated Stabilization Mission in Mali) Malissa siten, että osallistumisen taso on enintään viisi sotilasta. Operaation tehtävänä on auttaa vakauttamaan Malin tilannetta ja tukea poliittista prosessia. Operaation mandaattiin kuuluvat myös siviilien suojelu, ihmisoikeuksien turvaaminen sekä humanitaarisen avun tukeminen. Suomalaiset sotilaat on tarkoitus sijoittaa operaation esikuntatehtäviin. Osallistuminen on osa konkreettista pohjoismaista yhteistyötä, jota kaikki Pohjoismaat ovat halukkaita kehittämään edelleen myös kriisinhallinnan alalla. YK-operaatio käynnistyi heinäkuussa 2013. Lisätietoja: ulkoasiainsihteeri Päivi Karhio-Szilvay puh. 09 1605 5275, ulkoministeriö, ja vanhempi osastoesiupseeri Juhani Karjomaa, puh. 0295 140 317, puolustusministeriö.


text: "Mutta minä sanon teille: älkää tehkö pahalle vastarintaa. Jos joku lyö sinua oikealle poskelle, käännä hänelle vasenkin. (Matt. 5:39)" 15. luukussa kysytään, miten tulisi suhtautua itselle tehtyyn pahaan. Ensimmäisenä minulle tulee mieleen Jeesuksen opetus toisen posken kääntämisestä. Ehkä kysyjäkin on ajatellut sitä ja miettinyt kuten minä: "Se ei ole mahdollista, minä en kykene siihen!" Harva ihminen on sellainen, joka voi ilman katkeroitumista ja muita tunnevammoja kestää itseensä kohdistuvaa pahaa. Toisen posken kääntäminen ja hiljaa kärsiminen eivät ole todellisia vaihtoehtoja. Ajattelenkin, että Jeesus kehottaa sanoillaan osaansa tyytymisen sijaan katkaisemaan pahan kierteen, vastaamaan pahaan hyvällä. Hyvällä vastaaminen ei ole kaiken nielemistä, se voi olla tinkimätöntäkin omalla paikallaan seisomista ja vastaansanomista. Kuten Mahatma Gandhi ja Martti Luther King Jr. ovat taistelleet väkivallatta ihmisten tasavertaisten oikeuksien puolesta, niin myös me voimme tehdä. Oikeustaistelut voivat olla rauhanomaisia. Diktatuurit voidaan kaataa naurulla. On monia tapoja, joilla vääryyksiä voi oikaista, suun aukaisemisesta erilaisiin solidaarisuusliikkeisiin. Minun oikeudentajuni on ollut aina liiankin herkkäviritteinen sekä omien että muiden oikeuksien kohdalla. Temperamenttini yhdistettynä kasvatukseeni ja vähemmistöstatukseeni ovat muokanneet minusta ihmisen, joka käy jatkuvasti taistelua vääryyksiä vastaan. Koen loukkauksena asioita, joista asianomaiset eivät itse huomaa loukkaantua. Vaikka tunnen muiden oikeuksien puolustamiseen moraalista pakkoa, omien oikeuksien puolustaminen on tuntunut pitkään väärältä, itsekkäältä, synniltä. Olen lukenut Raamatun opetuksen nöyryydestä niin, että en saa vaatia itselleni mitään. Jumalan sanan mukainen nöyryys ei kuitenkaan ole toisille ihmiselle alistumista, vaan se on Jumalan tahdon mukaista elämää. Omien tunteiden ja oman tahdon kieltäminen johtavat uupumukseen, katkeroitumiseen ja isoihin tunnelukkoihin. Minua on opettanut itsen arvostamisessa rakkauden käskyn toisinpäin kääntäminen. "Rakasta itseäsi, niin kuin lähimmäistäsi." Sanon sinullekin hyvä lukija: Älä anna kenenkään tallata sinua jalkoihinsa. Rakasta itseäsi niin kuin Jumala sinua rakastaa. Katso itseäsi Hänen Laupeutensa silmin. Rakasta lähimmäistäsi niin kuin itseäsi. ps. Meri-Anna vihitään huomenna papiksi. Siinä on ihminen, joka on seissyt paikallaan. Halutessasi voit onnitella häntä keräyksemme kautta: http://omakampanja.kirkonulkomaanapu.fi/kaivo-afrikkaan/aloita-keraeys.aspx?col=5-218#.ULw6jenifjE.facebook - Mirka Maaria


text: Ruotsalainen YK:n hankepalveluiden toimiston (UNOPS) johtaja Jan Mattsson on todellinen YK-veteraani palveltuaan talossa vuodesta 1982 lukuisissa sen organisaatioissa. Hän on entinen YK:n kehitysohjelma UNDP:n apulaispääsihteeri ja työskennellyt myös UNIDO:ssa, WFP:ssä, UNFPA:ssa ja YK:n huumeiden torjuntaohjelma UNDCP:ssä. New Yorkin päämajan lisäksi Mattsson on asunut työtehtävien puolesta esimerkiksi Sri Lankassa, Intiassa, Kiinassa ja Laosissa. UNOPS:in päällikkönä Mattsson on ollut vuodesta 2006 ja hänellä oli keskeinen rooli Kööpenhaminan uuden YK-kaupungin perustamisessa. Olet ollut YK:ssa siitä asti kun aloitit apulaisasiantuntijana vuonna 1982. Miksi halusit töihin YK:lle? Jo kouluvuosinani olin erittäin kiinnostunut sosiaalisesta oikeudenmukaisuudesta ja viehättynyt YK:n roolista asiassa. Valmistuttuani hain useisiin YK-tehtäviin ja sain kerran jopa kirjeen, että minut valittiin, mutta palkkausta lykättäisiin toistaiseksi budjettisyistä johtuen. Lopulta 30-vuotiaana sain apulaisasiantuntijan paikan UNIDO:sta Sri Lankalla. 30 vuotta myöhemmin olen yhä tyytyväinen. Jokainen työ YK:ssa on ollut erittäin antoisa. Olen saanut urani aikana joitakin tarjouksia talon ulkopuolelta, mutta edes parempi palkka ei saa minua lähtemään. Mikä on ollut urasi suurin haaste? Työskentely YK:ssa on jatkuva haaste, haasteet ovat kuitenkin lähes pelkästään positiivisia ja tarjoavat mahdollisuuden tehdä jotakin merkittävää. Voisin luetella tällaisia tilanteita loputtomiin. Turhautumiset liittyvät lähinnä tilanteisiin, joissa turvallisuusneuvosto ei ole antanut selkeitä toimintavaltuuksia, kuten Syyriassa viime vuosien aikana, tai sitten itsekkääseen byrokratiaan, johon törmää aika ajoin YK:ssa tai sen jäsenmaiden hallituksissa. Olet ruotsalainen, mutta olet töissä YK:ssa Kööpenhaminassa. Onko Pohjoismailla mielestäsi jotain erityistä annettavaa YK:n toimintaan? Kun liityin YK:hon, olin ällistynyt siitä kuinka merkittävä rooli Pohjoismailla oli YK:ssa, sen rahastoissa ja ohjelmissa. Ja tämä trendi on jatkunut. Pohjoismaat ovat paljon kokoaan suuremmassa roolissa, eivät ainoastaan rahallisessa panostuksessa, mutta myös strategisessa johtamisessa, uudistuksissa ja innovaatioissa. Esimerkiksi käyvät ponnistelut tulosperustaisuudesta ja läpinäkyvyydestä, samoin kuin kehityspainotukset sukupuolten tasa-arvoon ja kestävään kehitykseen. Kööpenhaminan uusi YK-kaupunki vihittiin käyttöön joitakin päiviä sitten. Avajaisissa YK:n pääsihteeri sanoi tämän kahdeksan YK:n toimistoa majoittavan kokonaisuuden olevan "loistava esimerkki tehokkaammasta, yhtenäisemmästä ja hiilineutraalista" YK:sta. Voitko avata tätä hieman? Rakennus on esimerkki energiatehokkuudesta, joka inspiroi varsinkin UNOPS:in työtä; tavoitteemme on kestävä projektihallinto, kestävät hankinnat ja infrastruktuuri. Olen varma, että vihreä työympäristö otetaan hyvin vastaan myös muissa täällä olevissa organisaatioissa. Saman katon alla oleminen muistuttaa myös jatkuvasta yhteistyön tarpeesta YK:n kaikkien elimien välillä. Kuinka näet YK:n kehityksen seuraavien parin vuosikymmenen aikana? Olen toiveikas paremman sisäisen yhtenäisyyden ja tehokkuuden suhteen ja odotan myös uusia kumppanuuksia kansalaisyhteiskunnan ja yksityisen sektorin kanssa. Näitä tarvitaan, jotta YK pysyy relevanttina toimijana ja pystyy vastaamaan tämän päivän ja huomisen haasteisiin, ovat ne sitten rauhanrakennuksessa, humanitaarisessa avussa tai kestävässä kehityksessä.


text: John Eliot Gardiner Gardinerin suurimpia musiikillisia kiintymyksenkohteita on Claudio Monteverdi, ja hän perusti säveltäjän kunniaksi Monteverdi Orchestran vuonna 1968. Vuonna 1977 sen jäsenistä muodostettiin Englannin barokkisolistit -orkesteri. Vuonna 1990 hän perusti uuden orkesterin klassisen ja romantiikan ajan musiikin esittämiseen, nimeltään Orchestre Révolutionnaire et Romantique. Gardiner on tehnyt suuren määrän levytyksiä, ei pelkästään barokin ajan musiikista, josta hänet parhaiten tunnetaan, vaan myös klassisen ja romantiikan ajan musiikista. Gardiner sai aatelisarvon vuonna 1998.


text: SFINX Sfinx on luonnollisena mutaationa syntynyt karvaton kissarotu ja se sai alkunsa Torontossa Kanadassa maatiaiskissan pentueesta. Sfinxien jalostuksessa käytettiin aluksi devon rexejä, nykyään normaaliturkkisia lyhytkarvakissoja. Ensimmäinen sfinx tuli Suomeen 2000 USA:sta ja ensimmäinen pentue syntyi 2002. |Hobbitqueen's Ace of Spades, SPH n 09 om. & kasv. Merja Niemelä, kuva Tessa Sfinx ei ole täysin karvaton, vaan sitä peittää kevyt untuva. Käteen sen iho tuntuu lämpimältä pehmeältä persikalta, vähän säämiskämäiseltä. Ihon ryppyisyys on toivottavaa erityisesti kuono-osan ympärillä, korvien välissä ja hartioiden ympärillä. Sfinxin vartalo on keskipitkä, kiinteä ja lihaksikas, vatsanseutu täyteläisen pyöristynyt. Takajalat ovat hieman etujalkoja pidemmät. Pää on kiilamainen, hieman leveyttään pidempi, suoran nenän ja otsan yhtymäkohdassa on hieman stoppia, poskipäät ovat korostuneet. Korvat ovat kärjistään pyöristyneet, kookkaat, avoimet ja sisältä täysin karvattomat. Silmät ovat sitruunanmuotoiset, vinot ja suuret. Häntä on ohut ja kapeneva. Sfinxin iho rasvoittuu vilkkaan aineenvaihdunnan johdosta ja kissaa pitää pestä shampoolla pari kertaa kuukaudessa. Nahkaa ei rasvata. Aikuisen kissan paino vaihtelee 3 ja 5 kg välillä eikä kissa saa olla pieni eikä hento. Sfinxeillä kaikki värit ja kuviot on sallittu ja näyttelyissä nämä kissat kilpailevat viidessä väriryhmässä. Luonteeltaan sfinx on vilkas, älykäs ja utelias. Sfinx tulee hyvin toimeen muiden eläinten ja lasten kanssa ja olisikin suotavaa, että sillä olisi kissakaveri, jos omistaja on päivisin poissa kotoa. Suuri terveyskysely Terveys on SUREX:lle tärkeä ja vuosi 2013 onkin ikäänkuin terveysvuosi. Suuri terveyskysely on suunnattu sfinxeille, don sfinxeille, cornish rexeille ja devon rexeille ja kyselyn tulosten pohjalta saadaan lisätietoja rotujemme terveydentilasta ja pääsemme työstämään esimerkiksi jalostuksentavoiteohjelmia. Vastaa sfinxien terveyskyselyyn © Otsikkokuva: Laura Ikola Kuvien luvaton kopiointi kielletty!